title: Tadžikistanin sisällissota

text: Tadžikistan itsenäistyi hajoavasta Neuvostoliitosta syyskuussa 1991. Marraskuun 1991 vaaleissa preasidentiksi valittiin entinen kommunistijohtaja Rahmon Nabijev. Oppositio koki tulleen sa kaltoinkohdelluksi, ja aloitti mielenosoitukset pääkaupungissa. Hallituksen joukkojen avattua tulen mielenosoittajia kohti levottomuudet levisivät myös muualle maahan. Oppositio pakotti Nabijevin eroamaan, otti vallan vähäksi aikaa, mutta marraskuussa 1992 Rahmon (silloinen Rahmonov) nousi valtaan venäläisten joukkojen tuella. Suuria joukkoja lähti maanpakoon Afganistaniin, ja rajaseudulla käytiin taisteluita islamilasfundamentalistien ja vemäläisten välillä. Vuonna 1994 saatiin aikaan aselepo ja kesäkuussa 1997 YK:n välittämä rauhansopimus jolla Venäjä ja Iran lopettivat sotatoimet.


title: Tadžikistanin sisällissota

text: Sodassa kuoli kymmeniätuhansia ja puoli miljoonaa lähti kodeistaan.


title: Tadžikistanin sisällissota

text: Iranin on syytetty kouluttaneen opposition joukkoja, mutta se on kiistänyt syytökset.


title: IS Liigapörssi

text: IS Liigapörssi on Suomen suosituin jääkiekkopeli, jota pelataan netissä. Pelin omistaa Sanoma. Sanoma toteuttaa peliä yhdessä SM-liigan kanssa.


title: IS Liigapörssi

text: IS Liigapörssissä idea on valita kentällinen pelaajia (kolme hyökkääjää, kaksi puolustajaa ja yksi maalivahti) SM-liigan pelaajista. Pelaajat ansaitsevat pisteitä, riippuen miten valitut pelaajat oikeasti pelaavat. LPP-pisteitä ansaitsee esimerkiksi kun pelaaja tekee maalin tai saa syöttöpisteen.


title: IS Liigapörssi

text: Pelissä on viisi jaksoa ja playoff-jakso. Yhden jakson hinta on halvimmillaan kolme euroa.


title: IS Liigapörssi

text: Pelin historia ulottuu vuoteen 1995, jolloin peliä pelattiin ensimmäisen kerran. Aluksi pelin tuloksia sai soittamalla palvelunumeroon. Vuonna 2000 pelattiin ensimmäinen täysi internet kausi.


title: IS Liigapörssi

text: Vuonna 2007 peli siirtyi Sanomalle. 2013 peli sai PörssiTV, jossa kerrotaan vinkkejä tulevalle kierrokselle. Peli on myös laajentunut samalla idealla esimerkiksi NHL-pörssiksi, nimeltään Hockey GM. Myös jalkapallo sarjoista on omia versioita luotu.


title: Evelop Airlines

text: Evelop Airlines on espanjalainen lentoyhtiö. Yhtiö lentää Suomesta lähinnä tilauslentoja maakuntakentiltä. Yhtiöllä on myös omia reittilentoja Etelä-Amerikkaan.


title: Evelop Airlines

text: Yhtiön laivastoon kuului lokakuussa 2018 seuraavat koneet. Yhtiöllä on myös tilauksessa Airbus A350 -koneita. Koneiden pitäisi saapua laivastoon 2019.


title: Irtisanomissuoja

text: Työntekijän irtisanomissuojalla tarkoitetaan sitä, että työnantajalla täytyy olla painava ja asiallinen syy irtisanoa työntekijä. Näin työntekijää suojataan laittomalta työnantajan irtisanomiselta ja tämän takia lakiin on määritelty syyt, joiden täyttyessä työnantaja voi irtisanoa toistaiseksi voimassa olevan työsopimuksen.


title: Irtisanomissuoja

text: Työsopimuksessa voi sopia irtisanomisajan pituudesta. Yleensä irtisanomisajat muodostuvat työsuhteissa työehtosopimusten mukaisesti. Työntekijä ja työnantaja voivat sopia kuitenkin työsuhteen alkaessa työehtosopimuksessa määritellystä irtisanomisajasta pidemmälle ulottuvat irtisanomisajan. Lain mukaan irtisanomisaika on oltava kuitenkin aina enintään kuusi kuukautta ja näin ollen sopimus pidemmästä irtisanomisajasta on mitätön. Laissa on kuitenkin lisäksi laadittu yleiset työnantajan irtisanomisajat, jos muuta ei ole sovittu.


title: Irtisanomissuoja

text: Työnantajalla täytyy olla siis asiallinen ja painava syy työntekijän irtisanomiselle. Työntekijän irtisanomissyynä voidaan pitää niin työsuhteeseen olennaisesti kuuluvien velvoitteiden laiminlyöntiä tai rikkomista. Myös työnantajalla on irtisanomis oikeus, jos palkallisen työntekoedellytykset muuttuvat oleellisesti työntekijä, jos työntekijän henkilöön liittyvät työtekoedellytykset olennaisesti muuttuvat eikä työntekijä enää kykene selviytymään työtehtävistään. Työntekijän on kuitenkin annatteva työntekijälle varoitus, ennen lopullista irtisanomista. Vakavan rikkeen kohdalla varoitusta ei kuitenkaan tarvita.


title: GlobalFoundries

text: GlobalFoundries yhdysvaltalainen mikropiirivalmistaja, joka irtaantui AMD:stä vuonna 2009. Yritys sulautui Chartered Semiconductorin kanssa vuonna 2009. GlobalFoundries osti IBM:n piirivalmistuksen vuonna 2014.


title: GlobalFoundries

text: Yhtiön toimitusjohtajaksi on valittu Thomas Caulfield vuonna 2018. Yrityksen omistaja on Mubadala Investment.


title: GlobalFoundries

text: Yhtiö ilmoitti vuonna 2018 keskeyttävänsä 7LP (7 nanometrin) valmistusprosessin kehityksen.


title: LaeppaVika

text: LaeppaVika on vuonna 2012 perustettu suomalainen YouTube-kanava, jolla esiintyy kuusi suomalaista videopelaajaa. Se on yksi suosituimmista suomenkielisistä videopeleihin keskittyvistä YouTube-kanavista ja yksi Suomen suosituimmista kanavista ylipäänsä. YouTube-toiminnan lisäksi kanava toimii aktiivisesti myös suoratoistopalvelu Twitchissä. Kanavaa ylläpitää turkulainen Justus Jokinen, käyttäjänimeltään Rauski, joka oli aiemmalla henkilökohtaisella Raumoogle-kanavallaan Suomen ensimmäisiä videopeliaiheisia tubettajia.


title: LaeppaVika

text: Kanava on tunnettu humoristisesta tyylistään ja monipuolisesta sisällöstään, ja sillä on yli 260 000 tilaajaa ja yli 70 miljoonaa näyttökertaa.


title: LaeppaVika

text: Kanavan ylläpitäjä Jokinen on tunnettu kannanotoistaan nykyaikaista tubettaja-kulttuuria kohtaan. Hän on arvostellut tubettamista nykyisin liian kaupalliseksi, eikä tarpeellista intohimoa hänen mukaansa enää ole.


title: Kalkoni

text: Kalkoni eli bentsylideeniasetofenoni (CHO) on α,β-tyydyttymättömiin ketoneihin eli enoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä lähtöaineena. Kalkonin johdannaisia kutsutaan kalkoneiksi.


title: Kalkoni

text: Huoneenlämpötilassa kalkoni on keltaista kiteistä ainetta. Yhdisteellä on aromaattinen tuoksu, joka muistuttaa kumariinin hajua. Kalkoni on veteen liukenematonta, mutta liukenee useisiin orgaanisiin liuottimiin esimerkiksi dietyylieetteriin, kloroformiin, bentseeniin ja hieman etanoliin.


title: Kalkoni

text: Kalkonia valmistetaan asetofenonin ja bentsaldehydin välisellä aldolikondensaatiolla. Reaktiota katalysoivat emäkset esimerkiksi alkalimetallihydroksidit.


title: Kalkoni

text: Kalkonia voidaan käyttää hajusteissa sekä orgaanisen kemian synteesien lähtöaineena.


title: Urheiluvuosi 1971

text: Urheiluvuosi 1971 käsittelee vuoden 1971 merkittäviä uutisia ja tapahtumia urheilussa.


title: Urheiluvuosi 1971

text: Maailmancupin kokonaiskilpailun voittivat Italian Gustavo Thöni ja Itävallan Annemarie Pröll.


title: Urheiluvuosi 1971

text: Maailmanmestaruuden voittivat Itä-Saksan Dieter Speer ja Neuvostoliiton viestijoukkue.


title: Urheiluvuosi 1971

text: Euroopan-mestaruuskilpailut 10.–15.8. Helsingissä, Suomessa. Itä-Saksa voitti 12 kultamitalia, Neuvostoliitto yhdeksän ja Länsi-Saksa viisi. Kaikkiaan mitaleille ylsi 17 maata. Kahden henkilökohtaisen kultamitalin voittajia olivat itäsaksalainen pikajuoksija Renate Stecher, neuvostoliittolainen pikajuoksija Valeri Borzov ja suomalainen kestävyysjuoksija Juha Väätäinen.


title: Aurajoki (yritys)

text: Aurajoki Oy on vuonna 1967 perustettu yritysryhmä, jonka palveluita ovat kuumasinkitys, muut elektrolyyttiset pinnoitteet, maalaus, painelaitteet ja infra. Yrityksen markkina-alueena ovat Itämeren ympärysvaltiot.


title: Aurajoki (yritys)

text: Aurajoki-konsernin toimipisteet löytyvät:


title: Oddr Snorrason

text: Oddr Snorrason oli islantilainen saagakirjoittaja, joka eli ja vaikutti 1100-luvun jälkipuoliskolla. Oddrin sukujuuret selvitetään Landnámabókissa ja joitain hänen sukulaisiaan kuvataan aikalaissaagoissa, mutta muuten hänen elämästään tiedetään hyvin vähän. Erinäisten lähteissä olevien mainintojen perusteella on arvioitu, että Oddr olisi syntynyt ennen vuotta 1130. Oddr oli munkkina Þingeyrarin beneditiiniluostarissa Pohjois-Islannissa. Hänen tiedetään kirjoittaneen saagoja latinan kielellä, mutta yksikään hänen alkuperäisistä teksteistään ei ole säilynyt latinaksi vaan pelkästään myöhempinä muinaisislanninkielisinä käännöksinä.


title: Oddr Snorrason

text: Oddr laati Norjan kuninkaasta Olavi Tryggvenpojasta latinankielisen pyhimyselämäkerran, karkeiden arvioiden mukaan noin vuoden 1190 tietämillä. Hän käytti lähteenään Sæmunðr Viisaan (isl. "inn fróði" Sigfússon) ja Ari Viisaan (isl. "inn fróði" Þorgilsson) aiemmin kirjoittamia, nyt jo kadonneita teoksia Norjan kuninkaista, Adam Bremeniläisen teosta "Gesta Hammaburgensis Ecclesiæ Episcopum" sekä suullisia lähteitä. Hän tunsi oletettavasti myös munkki Theodricus Monachuksen latinankielisen teoksen Norjan kuninkaiden historiasta. On esitetty, että Oddrin nyt jo kadonneesta latinankielisestä tekstistä laadittiin kansankielinen käännös, "Oddr Snorrasonin saaga Olavi Tryggvenpojasta" ("Óláfs saga Tryggvasonar Oddr Snorrasonar"), jo vuoden 1200 tienoilla.


title: Oddr Snorrason

text: Oddrin Olavi Tryggvenpojasta kirjoittama teos luetaan kuningassaagoihin, vaikkakin se seuraa keskiajan pyhimyselämäkerroille tyypillisiä kerronnallisia konventioita. Samoihin aikoihin 1200-luvun tietämillä Þingeyrarin luostarissa laadittiin Oddrin teoksen ohella myös muita kuningassaagoja. Toinen munkki Gunnlaugr Leifsson kirjoitti hänkin saagan Olavi Tryggvenpojasta ja luostarin apotti Karl Jónsson laati saagan kuningas Sverrir Sigurðarsonista.


title: Oddr Snorrason

text: Toinen Oddrin nimiin luettu teos, sveanmaalaisen Yngvarrin kauas itään suuntautuneesta matkasta kertova "Yngvarr Kaukomatkaajan saaga", on kirjoitettu 1100-luvun loppupuolella. Se kategorisoidaan nykytutkimuksessa yleensä muinaissaagaksi. Siinä on kuitenkin myös kuningassaagoille ja pyhimyselämäkerroille tyypillisiä piirteitä. Siitä, onko Oddr alkujaan kirjoittanut latinankielisen "Yngvarrin saagan", joka käännettiin kansankielelle jo ennen vuotta 1200, on esitetty erilaisia näkemyksiä. "Yngvarrin saagan" lopussa mainitaan, että se perustuisi munkki Oddrin keräämille tiedoille ja hänen kirjoituttamilleen lähteille:


title: Oddr Snorrason

text: Osa tutkijoista on pitänyt katkelmaa väärennöksenä. Osa taas on pitänyt mahdollisena, että nykyään tunnettu "Yngvarrin saaga" pohjautuisi Oddrin laatimalle latinankieliselle alkuperäistekstille, tai joillekin muille Oddriin yhdistettävissä oleville lähteille.


title: Oddr Snorrason

text: On pidetty mahdollisena, että Oddr laati saagan Olavi Tryggvenpojasta merkittävän islantilaisen Haukadælir-suvun silloisen päämiehen, Gizurr Hallssonin toimeksiannosta. Myös "Yngvarrin saagan" edellä esitetyssä katkelmassa mainitaan Gizurr Hallsson, jolle Oddr on mahdollisesti antanut Yngvarrista kertovan tekstinsä luettavaksi. Toisaalta on esitetty, että Oddrin motiivina hänen kirjoittaessaan teoksensa on saattanut olla pyrkimys tukea kuningas Sverririä tämän kiistoissa kirkon kanssa. Sekä Olavi Tryggvenpojan että "Yngvarrin saagassa" kirkonmiehet esiintyvät sivuroolissa ja pääosassa ovat lähetystyötä tekevät kuninkaat.


title: Kaskas Media

text: Kaskas Media on Pohjoismaiden ensimmäinen tiede- ja asiantuntijaviestintään erikoistunut viestintätoimisto. Yrityksen ovat perustaneet Annina Huhtala, Liisa Mayow ja Maria Ruuska vuonna 2013. Kaskas Media järjestää tutkijoille suunnattua Skolar Award -pitsauskilpailua yhteistyössä Slushin kanssa.


title: Kaskas Media

text: Vuonna 2013 Kaskas Media voitti Suuren journalistipalkinnon yleisöäänestyksen yhdessä 11-kollektiivin kanssa julkaisemastaan "Kriisi?"-verkkosivustosta.


title: Kaskas Media

text: Vuonna 2015 Kaskas Media voitti Terve-SOS-palkinnon yhdessä Helsingin kaupungin nuorisoasiankeskuksen ja tietokeskuksen kanssa Nuorten hyvinvointinkertomus -verkkosivustosta.


title: Kaskas Media

text: Kaskas Media toimitti vuoden humanistiteko -palkinnon voittaneen "Humanistisen tutkimuksen arvo" -kirjan 2016.


title: Kaskas Media

text: Kaskas Median Y-Säätölle toteuttama kirja "A Home of Your Own" sai vuonna 2018 hopeahuipun Vuoden huiput -kilpailun julkaisut-sarjassa.


title: Uusi konservatiivinen puolue

text: Uusi konservatiivinen puolue ("Jaunā konservatīvā partija", JKP) on latvialainen puolue.


title: Uusi konservatiivinen puolue

text: Uusi konservatiivinen puolue perustettiin toukokuussa 2014. Sitä johtaa vuosina 2012–2014 oikeusministerinä toiminut Jānis Bordāns, joka kuului ennen Kansalliseen liittoumaan. Puolue ei saanut yhtään paikkaa Saeimasta vuoden 2014 vaaleissa. Se sai kuitenkin yhdeksän paikkaa Riian kaupunginvaltuustoon vuoden 2017 kuntavaaleissa. Vuonna 2017 puolue sai nostetta, kun korruptionvastaisen viraston KNAB:in korkea-arvoiset virkamiehet Juta Strīķe ja Juris Jurašs liittyivät siihen. Heinäkuussa 2018 Uuden konservatiivisen puolueen gallup-kannatus oli 3,9 %. Lokakuun 2018 parlamenttivaaleissa puolue sai 114 694 ääntä eli 13,59 % annetuista äänistä ja 16 paikkaa parlamenttiin.


title: Uusi konservatiivinen puolue

text: Uusi konservatiivinen puolue on keskustalainen puolue, joka kannattaa valtion ministeriöiden karsimista kahdeksaan sekä KNAB:in, turvallisuuspoliisi Drošības policijan ja perustuslainsuojeluvirasto Satversmes aizsardzības birojsn yhdistämistä yhdeksi tiedustelupalveluksi, joka taistelisi korruptiota ja muita kansallisen turvallisuuden uhkia vastaan. Puolue kannattaa uhkapelihallien kieltämistä ja uhkapelien rajoittamista ylellisyyshotellien kasinoihin. Puolue haluaa myös kieltää pikavippien mainonnan, nostaa vähimmäispalkan 500 euroon tunnissa, nostaa lapsilisää ja maksaa lääkäreille 1 700 euron nettopalkkaa.


title: Nikon D50

text: Nikon D50 oli Nikonin ensimmäinen kuluttajamarkkinoille suunnattu digitaalinen järjestelmäkamerarunko. Keväällä 2005 markkinoille tuotu malli oli tarkoitettu vasta-alkajille, ja se nosti huomattavasti Nikonin markkinaosuutta digijärjestemien markkinoilla yhdessä marraskuussa 2005 lanseeratun, kehittyneille harrastajille suunnatun D200:n ja luovasta kuvauksesta kiinnostuneille harrastajille tarkoitetun Nikon D70s -mallin kanssa. Näiden kolmen mallin myötä Nikonin osuus esimerkiksi Suomen digijärjestelmäkameroiden markkinoilla yli kaksinkertaistui ja nousi 36 prosenttiin..


title: Nikon D50

text: "Tietokone"-lehden vertailutestissä Nikon D50:n lähimmiksi kilpailijoiksi mainittiin Canon 350D ja Olympus E-500. D50-runkoa kuvattiin reilun kokoiseksi ja hyvin käteen istuvaksi. Säätimet oli testaajien mukaan sijoiteltu hyvin ja takakannen nestekidepaneeli selkeälukuinen. Valotusautomatiikka toimi kohtalaisen hyvin, ja kuvien dynamiikkaa ja kohinan vähäisyyttä pidettiin hintaluokassaan poikkeuksellisen hyvinä. Väritasapaino sen sijaan oli alle keskitason, ja pienissä yksityiskohdissa näkyi moaree-ilmiötä. Suurimpana haittapuolena pidettiin peilikoneiston huonoa vaimennusta ja sen aiheuttamaa laukaisutärähdystä.


title: Nikon D50

text: Kameramallin käyttämiä EN-EL3-sarjan akkuja jouduttiin vaihtamaan uusiin latausvaiheen kuumentumisongelman vuoksi.


title: Esete Sutinen

text: Esete Sutinen tunnetaan taitavana tanssijana ja vahvana tulkitsijana. Hän on työskennellyt mm. Alpo Aaltokosken, Sonya Lindforsin, Virva Talosen, Marjo Kuuselan, Ervi Sirénin, Tommi Kitin ja Petri Kekonin koreografioissa. Hänelle myönnettiin kolmivuotinen taiteilija-apuraha 2016–2018.


title: Poltergeist (täsmennyssivu)

text: Poltergeist voi tarkoittaa seuraavia:


title: Peittokyky

text: Peittokyky (hiding power) on kemian käsite, joka kertoo siitä, miten hyvin alla oleva pinta jää näkyviin kun se peitetään. Esimerkiksi paksu lakkakerros peittää paremmin kuin ohut. Maalisovelluksissa peittokykyä mitataan vastakkaisen värin kohdalta. Valkoisen maalin peittokykyä mitataan maalatusta mustavalkoisesta kortista. Peittokykyä nimitetään toisinaan opasiteetiksi tai kontrastisuhteeksi.


title: Peittokyky

text:
Maalin peittokyky saadaan aikaan väripigmenttien avulla. Peittokyky saadaan parhaiten aikaan epäorgaanisten pigmenttien avulla, joista tärkein on titaanidioksidipigmentti. Pigmentin peittokyky on riippuvainen sen taitekertoimesta. Titaanidioksidilla on selvästi korkeampi taitekerroin kuin muilla valkoisilla pigmenteillä (sinkkioksidi, kalsiumkarbonaatti). Titaanidioksidin Kide- ja partikkelikoko sekä partikkelijakauma optimoidaan valmistusprosessissa. Pigmenttipartikkelien jakautuminen ja määrä maalissa vaikuttaa sen peittokykyyn. Peittokyky heikkenee voimakkaasti, kun titaanidioksidipartikkelien etäisyys toisistaan on pienempi kuin näkyvän valon aallonpituus.
Pigmenttien peittokyky maalissa mitataan määrittämällä Kubelka-Munkin teoriaan perustuva sirontakerroin. Mittaus tehdään mustavalkokortilta, jonka päällä on vakiopaksu maalikerros.


title: Sodderin lasten katoaminen

text: Viisi Sodderin perheen lasta katosi heidän kotitalonsa tuhouduttua tulipalossa jouluna 1945 Fayettevillessä Yhdysvaltain Länsi-Virginiassa. Mauricen, Marthan, Louisin, Jennien ja Bettyn ruumiita ei löydetty rauniosta seuraavana päivänä. Palopäällikön mukaan lämpötila oli ollut niin korkea, että ruumiit olivat palaneet täysin.


title: Sodderin lasten katoaminen

text: Paria kuukautta ennen paloa tuntematon henkilö oli käynyt talon takana ja huomauttanut, että sulakerasiat aiheuttavat jonain päivänä tulipalon. Perheen isä piti tätä outona, koska sähköyhtiö oli tarkastanut liitokset äskettäin ja todennut niiden olevan hyvässä kunnossa. Samoihin aikoihin toinen mies yritti myydä henkivakuutusta ja suuttui isän kieltäydyttyä. Myyjä uhosi talon haihtuvan savuna ilmaan ja isän joutuvan maksamaan Benito Mussolinia koskevista mielipiteistään. Vanhemmat pojat olivat nähneet juuri ennen joulua maantielle varrelle pysähtyneen miehen tarkkailevan nuorempien lasten saapumista koulusta.


title: Sodderin lasten katoaminen

text: Herättyään savun hajuun ja huomattuaan ettei tulen vuoksi päässyt soittamaan puhelimella Jeannie Sodder herätti perheensä. Ulos päästyään George ja kaksi pojista menivät hakemaan tikkaita, joiden piti olla talon vieressä, mutta joita ei löytynyt. He yrittivät myös turhaan käynnistää kahta kuorma-autoa. Naapuri yritti soittaa palokunnalle paikallisesta majatalosta, mutta puhelin oli epäkunnossa. Kun palopäällikköön saatiin yhteys, hän joutui odottamaan apuvoimia, koska ei itse pystynyt ajamaan palo-autoa. Palokunta pääsi paikalle vasta kello 7 aamulla.


title: Sodderin lasten katoaminen

text: Perheen tytär löysi myöhemmin kumisen esineen, jota isä epäili napalmipommiksi. Paikalta löydettiin vuonna 1949 palanut sanakirja, joka oli ollut lastenhuoneessa, ja palanen selkärankaa. Asiantuntijoiden mukaan luussa ei ollut palojälkiä. Yksityisetsivä selvitti, että luut oli otettu hautausmaalta Mount Hopessa.


title: Sodderin lasten katoaminen

text: Perhe palkkasi yksityisetsiviä etsimään lapsia.


title: Sodderin lasten katoaminen

text: Puhelinkorjaaja kertoi, että johto vaikutti katkaistulta. Eräs nainen väitti nähneensä kadonneiden lasten olleen ohi kulkeneessa autossa. Lapset nähtiin neljän italiaa puhuneen aikuisen seurassa, jotka eivät antaneet sivullisten puhua lapsille. Seurue oli ollut yötä charlestonilaisessa hotellissa.


title: Sodderin lasten katoaminen

text: Perhe osti mainostaulun palopaikalle, jossa oli lasten valokuvat ja luvattiin 5 000 dollarin palkkio lasten löytymiseen johtavista tiedoista. George Sodder yritti jäljittää kadonneita lapsiaan koko loppuelämänsä vuoteen 1969 asti. Perheen äiti sai vuonna 1968 kirjeen, jossa oli Louisia muistuttavan miehen valokuva.


title: Sturlaugr Ahkeran saaga

text: Sturlaugr Ahkeran saaga [stütlöigr] (isl. "Sturlaugs saga starfsama") on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Saagan päähahmo Sturlaugr kosii jaarlin tytärtä, mutta saatuaan rukkaset lähtee itään viikinkiretkille, ryhtyy Sveanmaalla kuningas Yngvifreyrin seuraajaksi, noutaa alkuhärän sarven, kohtaa matkallaan jättiläisiä ja koirankuonolaisia ja palaa lopuksi Sveanmaalle, missä hallitsee loppuelämänsä kuninkaana. Saaga on oletettavasti kirjoitettu vuoden 1300 paikkeilla ja se sisältää jonkin verran myös runoutta, joka on kuitenkin iältään nuorta. Myöhemmin 1400-luvulla Sturlaugrin tarinasta laadittiin myös rímur-runoutta ("Sturlaugs rímur starfsama"). "Sturlaugr Ahkeran saagaan" luodaan yhteys toisessa muinaissaagassa, "Kävelijä-Hrólfrin saagassa", jossa Sturlaugrista puhutaan Hrólfrin isänä. "Sturlaugr Ahkeran saagaa" ei ole suomennettu.


title: Sturlaugr Ahkeran saaga

text: Saagasta tunnetaan kaksi versiota: vanhempi on säilynyt kokonaisena vuoden 1400 tietämiltä peräisin olevassa käsikirjoituksessa (AM 335 4to), jota pidetään alkuperäisimpänä versiona, sekä sille pohjautuvissa nuoremmissa käsikirjoituksissa ja fragmenteissa (esim. AM 589f 4to, 1400-l.). Nuorempi versio on säilynyt esimerkiksi 1600-luvun jälkipuoliskolta peräisin olevassa paperikäsikirjoituksessa AM 171a fol ja sen kopiossa NkS 1228 fol. Tässä versiossa hahmoja on vähemmän, mutta jäljellä olevia hahmoja kuvataan tarkemmin. Saagasta on säilynyt yhteensä yli neljäkymmentä käsikirjoitusta.


title: Sturlaugr Ahkeran saaga

text: Saagan aloittava osio, jossa kerrotaan aasa-jumalien saapumisesta pohjolaan ja Skandinavian asuttamisesta, on peräisin Snorri Sturlusonin Proosa-Eddasta. Kuvaus "Hundingjaland"-nimisestä paikasta on peräisin Isidorus Sevillaisen perinteelle pohjautuneesta oppineesta kirjallisuudesta, ja kyseisen maan asukkaat eli "Hundingjar" viittaavat ”koirankuonolaisiin” ("cynocephali").


title: Sturlaugr Ahkeran saaga

text: Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin.


title: Sturlaugr Ahkeran saaga

text: Sisältönsä ja kansansatumaisten piirteidensä perusteella "Sturlaugr Ahkeran saagan" on katsottu kuuluvan nuorempiin muinaissaagoihin eli seikkailusaagoihin (saks. "Abenteuersagas"). Monet ruotsalaiset oppineet kuitenkin kiinnostuivat saagasta 1600-luvulla, sillä se katsottiin kuvaavan Ruotsin kannalta merkittäviä henkilöitä ja alueita. "Sturlaugr Ahkeran saagan" päähahmon, Sturlaugrin, kerrotaan saagassa olevan norjalaista alkuperää. Saagan kerronta keskittyy sekä Norjan että Ruotsin maaperälle, mutta myös sellaisille alueille, joiden katsottiin kuuluvan suurvalta-Ruotsin vaikutuspiiriin. Saagassa kerrotaan esimerkiksi, miten Sturlaugrista tulee tarunhohtoisen kuningas Yngvi-Freyrin seuraaja ja lopulta Sveanmaan (isl. "Svíþjóð") kuningas. Saagan tapahtumapaikkoina ovat esimerkiksi Bjarmien maa (isl. "Bjarmaland"), Finnmark, Göötanmaa (isl. "Gautland"), Venäjä (isl. "Garðaríki") sekä saagassa jonnekin pohjoisille alueelle sijoitettu "Hundingjaland".


title: Sturlaugr Ahkeran saaga

text: "Sturlaugr Ahkeran saagaa" ei voida pitää lähteenä siitä ajasta ja niistä henkilöistä, joita se kuvaa. Suurvalta-ajan Ruotsissa kyseistä saagaa käsiteltiin kuitenkin historiallisena lähteenä, ja sen oletettiin olevan yksi vanhimmista muinaisesta skandinaavisesta menneisyydestä kertovista saagoista. Koska ruotsalaiset eivät tuolloin enää ymmärtäneet muinaissaagojen kieltä, ilmestyi "Sturlaugr Ahkeran saaga" Guðmundur Ólafssonin ruotsiksi kääntämänä teoksessa "Sagann af Sturlauge hinum Starfsama Eller Stúrlög den Arbetsammes Historia" vuonna 1694 (Upsala).


title: Centaur (kirjasintyyppi)

text: Centaur on Bruce Rogersin suunnittelema antiikva-kirjasintyyppi, jonka hän suunnitteli alun perin Metropolitan Museumin opasteita varten vuosina 1928-1930. Centaurin esikuvina olivat roomalaisen meisselikirjoituksen kapiteelikirjaimet. Rogers piirsi aluksi vain suuraakkoset, mutta täydensi niitä myöhemmin pienaakkosilla, jotka peustuivat Nicolas Jensonin antiikvakirjaimille. Näin Centaurista tuli kokonainen kirjasintyyppi.


title: Aleksander E. Tillander

text: Alexander Edvard Tillander (1837 Helsingin pitäjä – 1918 Pietari) oli suomalainen kultaseppä. Hän perusti vuonna 1860 Pietariin koru- ja jalokiviliikkeen, joka Venäjän vallankumouksen yhteydessä siirtyi Helsinkiin. Tillanderin perillisten yhtiöitä on nykyisin neljä: Aleksanterinkatu 17:ssä yhä toimiva Oy Alexander Tillander Ab, Turussa toimiva Oy Tillander Ab, Helsingissä ja Oulussa toimiva Oy Atelier Torbjörn Tillander Ab sekä Torbjörnin tyttären oma Oy Annette Tillander Ab.


title: Aleksander E. Tillander

text: Alexander Tillander syntyi talonpoikaissukuun Helsingin pitäjässä vuonna 1837. Hän lähti 11-vuotiaana kultasepänoppiin Venäjälle, tsaarin hovin kesälomapaikkaan Tsarskoje Seloon suomalaisen kultaseppä F. A. Holsteniuksen oppipojaksi. Kisällintutkinnon vuonna 1855 suoritettuaan hän perusti 23-vuotiaana oman liikkeen Pietariin vuonna 1860. Vuonna 1911 yritys tunnettiin suurena koruliikkeenä Nevski prospektin varrella. Sen omisti tuolloin Alexander Edvard Tillanderin vuonna 1870 syntynyt poika Alexander Theodor Tillander, ja asiakaskuntaan kuului muun muassa Leo Tolstoi ja prinssi Aga Khan III. Liike toimi myös tsaarin hovihankkijana. Tillander teki korujen rinnalla muitakin arvoesineitä, kuten lippaita, astiastoja ja koriste-esineitä.


title: Aleksander E. Tillander

text: Venäjän vallankumouksen pyörteissä Tillanderin perhe lähti tavalliseen tapaansa kesänviettoon Luumäelle, mutta tällä kertaa mukanaan paljon yrityksen arvo-omaisuutta lippaissa, joita piilotettiin kesäpaikan peltoihin. Muu perhe ei uskaltanut enää palata Pietariin, mutta 80-vuotias Alexander Edvard Tillander palasi. Hänet ryösti Pietarin kadulla miesjoukko, johon kuului myös Tillanderin entinen kisälli. Terveys heikkeni, ja seuraavana vuonna Tillander kuoli Pietarissa syöpään.


title: Aleksander E. Tillander

text: Tillanderin suvun nuorempi sukupolvi avasi vuonna 1918 Helsingissä liikkeen uudelleen, aluksi kultasepänliike Lindmanin toiminnan jatkajana nimellä Lindman & Tillander, mutta pian toiminimellä A. Tillander. Liiketoiminta köyhässä ja sisällissodan runtelemassa Suomessa oli paljon Pietaria niukempaa, mutta kasvoi vähitellen kannattavaksi.


title: Trajan (kirjasintyyppi)

text: Trajan on Carol Twomblyn vuonna 1989 suunnittelema kirjasintyyppi. Sen esikuvana ovat Trajanuksen pylvääseen 100-luvulla hakatut klassiset roomalaiset kirjaimet. Uskotaan, että kirjaimet maalattiin aluksi pylvään pintaan siveltimellä ja kaiverrettiin sitten kiveen.


title: Trajan (kirjasintyyppi)

text: Trajan on tyylikäs kirjasintyyppi, joka sopii erityisen hyvin kirjojen ja lehtien otsikoihin, julisteisiin ja mainoksiin. Trajan on ollut hyvin suosittu muun muassa elokuvajulisteissa.


title: Maryse Condé

text: Maryse Condé (s. 11. helmikuuta 1934) on guadalupelainen kirjailija. Hänet tunnetaan erityisesti historiallisista romaaneistaan, kuten islamin leviämistä Afrikkaan käsittelevästä Ségousta.


title: Maryse Condé

text: 12. lokakuuta 2018 Ruotsin Den Nya Akademie myönsi Condélle kirjallisuuspalkinnon. Palkintoa on kutsuttu Varjo-Nobeliksi.


title: Pahainpäivä

text: Pahainpäivä on suomalainen nettisarja, joka on spin-off MTV3-kanavan "Salatut elämät" -saippuasarjasta. Sarjan kaikki viisi osaa julkaistiin yhtäaikaisesti MTV Katsomossa 24. lokakuuta 2018.


title: Pahainpäivä

text: "Pahainpäivä" on halloween-aiheinen teemasarja. Benjamin, Severi, Nella, Viola ja Jonne ovat murtautuneet autokorjaamolle viettämään halloweenia naamiaisasuihin pukeutuneina. Teinit päättävät lähteä ajelulle korjattavana olleella autolla päätyen ajamaan kolarin. Nuoret joutuvat sairaalaan, jossa alkaa tapahtumaan kummia.


title: Boeing 727:n katoaminen Angolassa 2003

text: Boeing 727:n katoaminen Angolassa 2003 tapahtui 25. toukokuuta 2003, kun huollossa ollut Boeing 727-223 -kone varastettiin Luandan Quatro de Fevereiron lentoasemalta. Se lähti luvatta lentoon kyydissään huollosta vastannut yhdysvaltalainen mekaanikko ja yksityislentäjä Ben Charles Padilla sekä brazzavillenkongolainen mekaanikko John Mikel Mutantu. Kone suuntasi kohti Atlantin valtamerta ja katosi, eikä siitä tai sitä lentäneistä miehistä ole sen koommin kuultu, vaikka muun muassa CIA ja FBI ovat yrittäneet löytää konetta. Se on suurin täysin jälkiä jättämättä kadonnut lentokone.


title: Boeing 727:n katoaminen Angolassa 2003

text: Vuonna 1975 valmistettu Boeing 727-223 oli alun perin American Airlinesin käytössä. Sen hankki 2000-luvun alussa omistukseensa floridalainen Aerospace Sales and Leasing, joka teki helmikuussa 2002 sopimuksen koneen myymisestä ja toimittamisesta Angolaan, jossa sillä aiottiin kuljettaa dieseliä timanttikaivoksille. Koneesta poistettiin suurin osa istuimista ja tilalle asennettiin kymmenen polttoainesäiliötä, ja se lähti 28. helmikuuta kohti Afrikkaa.


title: Boeing 727:n katoaminen Angolassa 2003

text: Koneen päästyä Angolaan projekti alkoi joutua vaikeuksiin, kun ostajat eivät suorittaneet maksujaan ajallaan. Koneen mukana tulleet yhdysvaltalaiset lentäjät joutuivat asumaan huonoissa oloissa eivätkä saaneet palkkojaan, ja heidän passinsa takavarikoitiin. Osa lentäjistä suunnitteli jopa varastavansa koneen ja lentävänsä pois Angolasta. Lopulta lentäjien passit palautettiin, ja he poistuivat maasta. Koneen hankkinut yritys löysi uuden kumppanin polttoainetoimituksille, jotka päästiin lopulta aloittamaan, tosin lentoja tehtiin kaikkiaan vain 17. Toiminnan vaarojen ja huonojen olosuhteiden vuoksi kaikki yhdysvaltalaiset Aerospace Sales and Leasingin edustajaa lukuun ottamatta olivat lähteneet Angolasta huhtikuun loppuun mennessä. Hänkin sai lopulta potkut, kun ei saanut järjestettyä luvattuja maksuja lentokoneesta.


title: Boeing 727:n katoaminen Angolassa 2003

text: Kaikkien yhdysvaltalaisten lähdettyä itse lentokone oli ainoa asia, mikä alkuperäisestä projektista jäi jäljelle. Se jäi seisomaan Luandan Quatro de Fevereiron lentoasemalle ja rapistui hiljalleen niin, että syksyllä 2002 käytännössä enää sen moottoreilla oli arvoa. Ostajaksi niille löytyi floridalainen lentokonevälittäjä, joka palkkasi Ben Padillan lentämään huhtikuussa 2003 Angolaan hoitamaan erääntyneet maksut ja palkkaamaan mekaanikkoja, jotta kone saataisiin taas lentokuntoiseksi. Korjaukset edistyivät hyvin, ja toukokuussa Padilla palkkasi paikalliselta lentoyhtiöltä kaksi lentäjää siirtämään koneen Etelä-Afrikkaan.


title: Boeing 727:n katoaminen Angolassa 2003

text: Noin kello 18 paikallista aikaa 25. toukokuuta 2003 Padilla nousi koneeseen mekaanikko John Mikel Mutantun kanssa. Mutantu ei osannut lentää, ja Padilla oli lentänyt vain pienkoneita. Boeing 727 vaatii yleensä kolmen hengen miehistön. Kone lähti liikkeelle ilman yhteydenottoja lennonjohtoon, rullasi kiitotielle ja lähti lentoon luvatta. Koneen valot eivät olleet päällä eikä toisiotutkavastain lähettänyt signaalia. Kone suuntasi lounaaseen kohti Atlantin valtamerta eikä sitä sen koommin enää nähty.


title: Boeing 727:n katoaminen Angolassa 2003

text: Varkaus tapahtui alle kaksi vuotta syyskuun 11. päivän terrori-iskujen jälkeen. Koska polttoainetta kuljettamaan varustettu kone oli käytännössä lentävä pommi, Yhdysvaltain turvallisuusviranomaiset alkoivat heti etsiä sitä. Kun aikaa kului eikä mitään havaintoja koneesta tullut, etsinnät loppuivat hiljalleen. FBI lopetti tapauksen tutkimisen vuonna 2005.


title: Boeing 727:n katoaminen Angolassa 2003

text: Koneen varastamisen syyksi epäiltiin alun perin vakuutuspetosta. Aerospace Sales & Leasingin omistaja oli aiemminkin syyllistynyt petokseen, mutta kielsi osallisuutensa 727:n katoamiseen ja osallistui jopa vapaaehtoisesti valheenpaljastuskokeeseen. Muita mahdollisina pidettyjä syitä olivat koneen varastaminen rikollisiin tarkoituksiin tai terrorismia varten.


title: Boeing 727:n katoaminen Angolassa 2003

text: Koneen kohtalosta ei ole tietoa, eikä uutta tietoa ole katoamisen jälkeen saatu. Epäillään koneen syöksyneen Atlantin valtamereen pian lentoonlähdön jälkeen, mutta on myös arveltu, että Angolan ilmavoimat olisi ampunut sen alas. Liikkeellä on myös huhuja, joiden mukaan kone olisi suunnannut pohjoiseen ja kadonnut lähellä Kinshasaa tai purettu varaosiksi Bujumburassa.


title: Attīstībai/Par!

text: Attīstībai/Par! oli latvialainen vaaliliitto vuoden 2018 parlamenttivaaleissa.


title: Attīstībai/Par!

text: Attīstībai/Par!-vaaliliiton muodostivat 26. toukokuuta 2018 kolme puoluetta: Par!, Latvijas attīstībai sekä Izaugsme.


title: Attīstībai/Par!

text: Attīstībai/Par! kuvaili itseään talous- ja sosiaaliliberaaliksi. Vaaliliitto kannatti muun muassa rekisteröityjä parisuhteita (ja siten implisiittisesti seksuaalivähemmistöjen oikeuksia), nuorten osallistamista politiikkaan ja taloukasvun kiihdyttämistä. Liiton lyhyen tähtäimen tavoitteisiin kuului hoitajien palkkojen kaksinkertaistaminen, vähimmäispalkan nostaminen 500 euroon ja eläkkeiden kaksinkertaistaminen kymmenen vuoden kuluessa.


title: Attīstībai/Par!

text: Attīstībai/Par!:in pääministeriehdokas oli europarlamentaarikko Artis Pabriks, joka on kuulunut aiemmin Yhtenäisyyteen ja toiminut ulko- sekä puolustusministerinä. Muita vaaliliiton näkyviä henkilöitä olivat Par!:in perustajajäsen Daniels Pavļuts, joka on toiminut talousministerinä, talousministeriön valtiosihteerinä 2010–2013 toiminut Juris Pūce sekä entinen pankkiiri, poliitikko Mārtiņš Bondars.


title: Attīstībai/Par!

text: Attīstībai/Par! sai heinäkuussa 2018 4,4 % gallup-kannatuksen. Lokakuun 2018 parlamenttivaaleissa se sai 101 685 ääntä eli 12,04 % annetuista äänistä ja 13 paikkaa Saeimasta.


title: Mikrokiteinen titaanidioksidi

text: Mikrokiteinen titaanidioksidi on kemiallisesti samaa titaanidioksidia (TiO) kuin valkoinen titaanidioksidipigmentti. Mikrokiteisellä titaanidioksidilla on erilaisia ominaisuuksia.


title: Mikrokiteinen titaanidioksidi

text: Mikrokiteisen titaanidioksidin kidekoko on alle 100 nanometriä. Se ei anna maalille valkoista väriä vaan on läpinäkyvää. Mikrokiteinen titaanidioksidi absorboi ja heijastaa ultraviolettisäteilyä ("UV"). UV suoja-aineena käytettävät 10–50 nanometrin kokoiset kiteet on pinnoitettu sopivilla yhdisteillä, jotta kiteiden fotoaktiivisuus jäisi hyvin pieneksi. Aurinkovoiteisiin saadaan sekä UVA että UVB suojaus pinnoitetun mikrokiteisen titaanidioksidin avulla. Tuote on tullut markkinoille 1990-luvun alussa. Mikrokiteinen titaanidioksidi on tehokas UV-suoja-aine ja se on paljolti korvannut oksibentsoaatteja ja oksinoksaatteja, joilla on haitallisia vaikutuksia ihmisille ja ympäristölle. Mikrokiteinen titaanidioksidi on turvallista iholla eikä imeydy kudoksiin.


title: Mikrokiteinen titaanidioksidi

text: Kosmetiikan lisäksi pinnoitettua titaanidioksidia käytetään hyväksi UV-suojaa tarvitsevissa kohteissa kuten puulakoissa hidastamaan puun kellastumista auringon valossa tai muoveissa. Tuote soveltuu myös erittäin hyvin ns. metalliefektimaaleihin, joissa ne muuttavat valon heijastusominaisuuksia ja tarjoavat mm. automaalivalmistajille lisää mahdollisuuksia eri värisävyjen vaihtoehtoihin.


title: Mikrokiteinen titaanidioksidi

text: Kidekoon vaikutus ulottuu muuhunkin kuin TiO:n peittävyyteen. TiO on puolijohde eli sen elektronivyörakenteessa on kohtuullisen kokoinen elektroneilta kielletty energia-alue, jota kutsutaan energia-aukoksi. Energia-aukon alareunana on miehitetyn valenssivyön yläreuna ja yläreunana miehittämättömän johtavuusvyön alareuna. Tämän aukon koko kasvaa kiteiden pienetessä ja kiteen absorboiman valon aallonpituus pienenee, aallonpituuden ja energian suhtautuessa kääntäen verrannollisesti toisiinsa. Valon vaikutuksesta miehitetyllä valenssivyöllä olevat elektronit virittyvät tyhjälle johtavuusvyölle. Tämän tuloksena TiO:n pinnalle syntyy aukkoja ja elektroneja. Säteilytetty titaanidioksidi muodostaa vedestä ja hapesta voimakkaasti hapettavia aktiivisia happityyppejä, jotka aiheuttavat yhdisteiden hajoamisreaktioita. Syntyvät radikaalit, joilla on parittomia elektroneja, hapettavat ja pelkistävät pinnalle absorboituneita molekyylejä ketjureaktioissa edelleen. Lopulta orgaaninen aine hajoaa hiilidioksidiksi ja vedeksi. Titaanidioksidin fotokatalyysin kautta avautuu mahdollisuuksia hajottaa ympäristömyrkkyjä ja haitallisia mikro-organismeja sekä puhdistaa ilmaa ja vettä.


title: Mikrokiteinen titaanidioksidi

text: Fotokatalyysillä tarkoitetaan kemiallisia reaktioita, jotka tapahtuvat fotokatalyytin pinnalla tai sen läheisyydessä sen absorboidessa valoa. Valoenergian avulla fotokatalyytti saa hitaan reaktion tapahtumaan merkittävästi nopeammin. Itse fotokatalyytti pysyy koko ajan muuttumattomana. Ominaisuuksiltaan paras ja eniten tutkittu fotokatalyyttinen materiaali on titaanidioksidi. UV-säteily on näkyvää valoa energisempää ja fotokatalyytit toimivat yleensä UV-säteilyn vaikutuksesta. Yleisemmän näkyvän valon alueella (>400 nm) toimivia katalyyttejä kehitetään ja TiO:n energia-aukon kokoa ja sijaintia pyritään muokkaamaan lisäämällä rakenteeseen epäpuhtauksia.


title: Mikrokiteinen titaanidioksidi

text: Mikrokiteinen titaanidioksidi voi olla kiderakenteeltaan joko anataasia tai rutiilia. Rutiilimuotoa käytetään aurinkovoiteissa ja anataasia fotokatalyyttinä. Anataasimuotoista mikrokiteistä titaanidioksidia saadaan valmistettu kaasufaasilla titaanitetrakloridista (TiCl). Rutiilia saadaan saostusmenetelmällä titaanipitoisesta liuoksesta. Jauhamalla pigmentääristä titaanidioksidia ei pystytä valmistamaan mikrokiteistä titaanidioksidia vaan se on valmistettava erikseen.


title: Mikrokiteinen titaanidioksidi

text: Mikrokiteistä titaanidioksidipintaa voidaan rakentaa myös atomikerroskasvatuksella.


title: Mikrokiteinen titaanidioksidi

text:
Tulevaisuudessa titaanidioksidinanoputki (pituus esim. 500 nm) toimii superherkkänä vetysensorina. Uudet kiteiset vain joidenkin nanometrien levyiset TiO-putket muuttuvat sähköä johtaviksi vedyn vaikutuksesta ja ”haistavat” vedyn herkästi.
Biologiset sovellutukset solujen ja titaanidioksidi nanoputkien väillä kestävät vielä pitkään, mutta tiedetään että nanoputkien muodolla on merkitystä.


title: Mikrokiteinen titaanidioksidi

text: TiO on mukana energiasovellusten tutkimuksissa, materiaalitutkimuksissa ja monessa muussa tutkimuksessa, sillä mikrokiteinen TiO on puolijohde ja kemiallisesti stabiili. Käyttökohteita nähdään elektroniikassa kondensaattorina, ilman puhdistuksessa, desinfioinnissa, itsepuhdistuvissa sovelluksissa, antibakteerissa paperissa, aurinkokennoissa,


title: Martin Gilbert

text: Sir Martin John Gilbert (25. lokakuuta 1936 – 3. helmikuuta 2015) oli brittiläinen historioitsija. Hän kirjoitti yli 80 kirjaa muun muassa Winston Churchillistä, holokaustista ja juutalaisten historiasta. Hän oli Churchillin virallisen elämäkerran kirjoittaja sekä Merton Collegen kunniajäsen ("Honorary Fellow").


title: Martin Gilbert

text: Churchillin virallinen elämäkerta koostuu kahdeksasta osasta, joista kaksi ensimmäistä kirjoitti Randolph Churchill ja loput kuusi, jotka julkaistiin Randolph Churchillin kuoleman jälkeen, kirjoitti Gilbert.


title: Ville Pankko

text: Ville Ignatius Pankko (vuoteen 1935 Bang, 17. joulukuuta 1883 Sääksmäki – 18. marraskuuta 1988 Malmö) oli suomalainen varatuomari, joka toimi Etsivän keskuspoliisin ja sen seuraajan Valtiollisen poliisin apulaispäällikkönä vuosina 1923–1944. Hän oli sekä EK:n että Valpon kakkosmies, jonka vastuulla olivat tutkijatoiminta ja juridiset kysymykset. Pankko pakeni jatkosodan jälkeen Ruotsiin, jossa hän asui kuolemaansa saakka.


title: Ville Pankko

text: Sääksmäen Kuurilassa syntyneen Pankon vanhemmat olivat talollinen Evert Wilhelm Bang ja Vilhelmina Juhontytär. Hän kirjoitti ylioppilaaksi Hämeenlinnan lyseosta 1904, ja opiskeli Helsingin yliopistossa suorittaen oikeustutkinnon 1916 ja ylemmän hallintotutkinnon 1917. Varatuomarin arvon Pankko sai 1920. Sisällissodan jälkeen hän toimi valtiorikosoikeuden jäsenenä Riihimäellä, kunnes aloitti tuomarin viransijaisuuksia tehtyään Etsivän keskuspoliisin palveluksessa vuonna 1921. Pankko oli aluksi Terijoen Kellomäellä tutkijatoimiston päällikkönä ja 1923 lähtien Helsingissä vanhempana apulaispäällikkönä. EK:n muututtua Valtiolliseksi poliisiksi 1938 Pankko nimitettiin apulaispäälliköksi, jota tehtävää hän hoiti jatkosodan loppuun saakka.


title: Ville Pankko

text: 1920–1930-luvuilla Pankko toimi tehtävässään muun muassa EK:n päällikön Esko Riekin lainopillisena neuvonantajana vasemmistolaisia järjestöjä lakkautettaessa. Vuonna 1936 Pankko laati pääministeri T. M. Kivimäen EK:lta tilaaman muistion Kominternin toiminnasta Suomessa. Kommunistien lisäksi se leimasi yhteiskunnallisesti vaarallisiksi myös muita vasemmistolaisia kansalaisjärjestöjä sekä jopa monia oikeistolaisia, mikä aiheutti poliittiseen kriisin ja kaatoi Kivimäen hallituksen.


title: Ville Pankko

text: Sotavuosina Pankolla oli EK:n muun johdon tapaan erittäin läheiset suhteet natsi-Saksan turvallisuuspoliisiin Sicherheitsdienstiin. Marraskuussa 1942 Valpo lähetti Tallinnan Gestapolle 27 Saksasta saapunutta pakolaista, vaikka Väinö Tanner oli hallituksen edustajana kieltänyt Pankkoa panemasta toimenpidettä käytäntöön. Pankko oli myös henkilökohtaisesti vahvistanut erään juutalaisnaisen luovutuksen, vaikka Riekki oli aikaisemmin omassa muistiossaan arvellut, ettei siihen ole laillista oikeutta.


title: Ville Pankko

text: Moskovan välirauhan jälkeen Pankko ja yksitoista muuta Valpon virkailijaa pakeni perheineen Ruotsiin matkustaen Raumalta virolaispakolaisten veneessä 24. syyskuuta 1944. Hän sai turvapaikan kerrottuaan pelkäävänsä Neuvostoliiton miehitystä ja suomalaisten kommunistien kostotoimia. Pankko ei maininnut ruotsalaisille mitään yhteistyöstään natsi-Saksan turvallisuuspoliisin kanssa. Pankon lisäsi Ruotsiin pakenivat EK:n henkilökunnasta muun muassa päällikkö Arno Anthoni, esittelijä Aarne Kauhanen, Kuopion osaston päällikkö Rusko Sihvonen, ylietsivä Arvid Ojasti ja etsivä Erik Jaarma.


title: Ville Pankko

text: Ruotsissa Pankko työskenteli Kalmarissa toimineessa panimossa, ja asui Malmössä, jossa hän kuoli 104-vuotiaana marraskuussa 1988.


title: Taisha jōseki

text: Taisha jōseki () on yksi gon tunnetuimmista jōsekeista. Se tunnetaan myös nimellä "tuhansien muunnelmien jōseki".


title: Jamal Khashoggi

text: Jamal Ahmad Khashoggi (, , 13. lokakuuta 1958 Medina, Saudi Arabia – 2. lokakuuta 2018) oli saudiarabialainen toimittaja, kirjailija ja Al-Arab News Channelin pääjohtaja ja päätoimittaja. Hän työskenteli toimittajana myös saudiarabialaisessa sanomalehdessa Al Watanissa, joka hänen aikanansa muuttui uudistusmieliseksi julkaisuksi. Maanpaossa Yhdysvalloissa elänyt Khashoggi kirjoitti Washington Postiin.


title: Jamal Khashoggi

text: Kriittisesti Saudi-Arabiasta kirjoittanut Khashoggi katosi lokakuussa 2018 mentyään Saudi-Arabian Istanbulin-konsulaattiin. Saudi-Arabia on myöntänyt, että hänet surmattiin.


title: Jamal Khashoggi

text: Khashoggin isoisä oli turkkilaissyntyinen lääkäri Muhammed Halit Kaşıkçı (arab. Muhammad Khaled Khashoggi), joka oli naimisissa saudinaisen kanssa ja toimi Saudi-Arabian kuninkaan Ibn Saudin henkilääkärinä. Kaşıkçı tarkoittaa turkiksi lusikkaseppää. Saudiarabialainen miljardööri-asekauppias Adnan Khashoggi, joka oli sekaantunut Iran-Contra-skandaaliin, oli Jamal Khashoggin setä. Khashoggin serkku oli egyptiläinen liikemies Dodi Al-Fayed, joka kuoli auto-onnettomuudessa yhdessä prinsessa Dianan kanssa.


title: Jamal Khashoggi

text: Khashoggi kävi koulua Saudi-Arabiassa ja valmistui vuonna 1982 kaupalliselta alalta Indianan osavaltionyliopistosta Yhdysvalloista.


title: Jamal Khashoggi

text: Khashoggi meni 2. lokakuuta 2018 Istanbulissa olevaan Saudi-Arabian konsulaattiin hakemaan avioliittolupaa. Hänen turkkilainen kihlattunsa Hatice Cengiz jäi odottamaan konsulaatin ulkopuolella. Khashoggia ei nähty enää sen jälkeen kun hän astui sisään konsulaattiin. Saudi-Arabia kiisti osallisuutensa tapaukseen. Murhan tekijäksi on epäilty 15 saudimiehen ryhmää. "The New York Timesin" mukaan yhdeksällä epäillyllä on yhteyksiä Saudi-Arabian hallintoon ja tiedusteluelimiin. Yksi epäilty on mahdollisesti kruununprinssi Muhammad bin Salmanin henkivartija.


title: Jamal Khashoggi

text: Turkin viranomaisilla on tiettävästi nauhoitteita, joiden perusteella murha voidaan osoittaa tapahtuneeksi. Turkin hallitusta lähellä olevan sanomalehti "Sabahin" mukaan nauhoitus olisi tapahtunut Khashoggin älykellon kautta hänen puhelimeensa ja pilvipalveluun. CNN:n haastattelemien asiantuntijoiden mukaan on kuitenkin epätodennäköistä, että Khashoggin kello olisi tallentanut mitään hänen kuolinhetkellään. Applen verkkosivuilla ei myöskään ole mainittu Turkkia niiden maiden joukossa, joissa älykellon yhdistäminen puhelimeen on mahdollista. Todennäköisempi teoria onkin, että Turkki salakuuntelee Saudi-Arabian Istanbulin-konsulaattia. Turkin ulkoministeri Mevlüt Çavuşoğlu sanoi 19. lokakuuta, ettei Turkki ole antanut tallenteita Yhdysvalloille. Marraskuussa Kanadan pääministeri Justin Trudeau kertoi, että Kanadan tiedustelupalvelu on kuunnellut nauhoitteen. Muutkin länsimaiset tiedustelupalvelut ovat saattaneet kuulla sen. Turkin presidentti Recep Tayyip Erdoğanin mukaan Turkki on jakanut ääninauhat muun muassa Yhdysvalloille ja Saudi-Arabialle.


title: Jamal Khashoggi

text: Saudi-Arabiassa Riadissa järjestettiin lokakuun loppupuolella suuri investointitapahtuma Future Investment Initiative. Khashoggin katoamisen vuoksi monet sijoittajat ja mediat kuitenkin peruivat osallistumisensa, kuten CNN, CNBC, New York Times, Financial Times ja The Economist sekä yksi kolmipäiväisen tapahtuman pääpuhujista Maailmanpankin pääjohtaja Jim Yong Kim.


title: Jamal Khashoggi

text: Saudi-Arabian viranomaiset myönsivät Jamal Khashoggin kuoleman 20. lokakuuta 2018. Viranomaiset väittivät tällöin Khashoggin kuolleen nyrkkitappelussa. Helsingin yliopiston Lähi-idän tutkimuksen professori Hannu Juusola piti kuoleman selitystä epäuskottavana. 25. lokakuuta valtiollinen saudiarabialainen al-Ekhbariya-televisiokanava kertoi saudiarabialaisen syyttäjän myöntäneen, että Khashoggin surma oli suunnitelmallinen.


title: Jamal Khashoggi

text: Saudi-Arabian viranomaiset ovat siepanneet ennen Khashoggin katoamista myös ulkomailla asuvia Saudi-Arabian kuningashuoneen toisinajattelevia jäseniä. Heidät on ilmeisesti muilutettu takaisin Saudi-Arabiaan.


title: Jamal Khashoggi

text: Tanska, Saksa ja Norja ovat lopettaneet aseiden viennin Saudi-Arabiaan.


title: Khashoggi

text: Khashoggi on muun muassa seuraavien henkilöiden sukunimi:


title: Kalle Kalervo

text: Kalle Kustaa Kalervo, vuoteen 1901 Hellman (14. lokakuuta 1867 Asikkala – 23. joulukuuta 1947 Hausjärvi) oli suomalainen puutarhuri, puutarhanhoidon opettaja ja kehittäjä ja tietokirjailija.


title: Kalle Kalervo

text: Kalervon vanhemmat olivat räätäli Johannes Hellman ja Kustaava Kylmälammi ja puoliso vuodesta 1892 Maria Matilda Lautela. Kalervo suoritti puutarhurin tutkinnon 1888 ja oli ensimmäinen suomenkielinen puutarhuri maassamme. Kalervo kävi valtion tukemana useilla opintomatkoilla Pohjoismaissa ja Keski-Euroopassa 1900-luvun vaihteessa. Hän oli puutarhuri Pekkalan kartanossa Ruovedellä 1892–1895, Hämeen läänin lääninpuutarhuri 1895–1903 ja puutarhuri sekä puutarhanhoidon opettaja Kajaanin seminaarissa ja Jyväskylän seminaarissa 1905–1910. Kouluhallituksen puutarhaopetuksen neuvojaksi hänet nimitettiin 1911. Hän hoiti tehtävää vuoteen 1924 asti. Kalervo perusti Suomen ensimmäisen maatalouskerhon Suonenjoen Pörölänmäen kylään vuonna 1925.


title: Teema (joukkuevoimistelu)

text: Joukkuevoimisteluohjelmissa on usein, joku teema, jota tulkitaan ohjelmassa. Esimerkkejä joukkuevoimisteluteemoista:


title: Teema (joukkuevoimistelu)

text: 2018 syksy:2018 kevät:2017:2018 syksy:2018 kevät:2017:


title: Courier (kirjasintyyppi)

text: Courier on pääteviivallinen ja tasalevyinen, kirjoituskoneiden kirjasimia muistuttava kirjasintyyppi tai fontti. Se sopii parhaiten taulukkomuotoisen tiedon esittämiseen, teknisiin asiakirjoihin ja tekstinkäsittelyyn. Howard Kettler suunnitteli Courierin alun perin 1900-luvun puolivälissä IBM:lle kirjoituskoneissa käytettäväksi kirjasintyypiksi. Myöhemmin Adrian Frutiger piirsi sen uudelleen IBM Selectric series -valikoimaa varten. Courier on laajasti käytetty, ja se kuuluu useimpien tietokoneiden perusfontteihin.


title: Ligatuuri (täsmennyssivu)

text: Ligatuuri voi tarkoittaa seuraavia asioita:


title: Viitasaaren Viihdekeskus

text: Viitasaaren Viihdekeskus eli Keilis on Viitasaarella, Keski-Suomessa sijaitseva keilahalli ja klubi. Ratana on 6-väyläinen Brunswick Pro Lane, jossa mahdollisuus myös hohtokeilaukseen. Keiliksellä on aktiivista musiikkitoimintaa ympäri vuoden.


title: Viitasaaren Viihdekeskus

text: Keiliksellä on mahdollisuus järjestää kokouksia. Kokoustiloihin mahtuu 30 henkeä.


title: Viitasaaren Viihdekeskus

text: 31.12.2018 dance- ja popmusiikkia esittävä yhtye Hausmylly pitää viimeisen keikkansa Viihdekeskuksen lavalla.


Viitasaaren Viihdekeskus


title: Hurrikaani Leslie

text: Hurrikaani Leslie on vuoden 2018 Atlantin hurrikaanikauden kahdesstoista nimetty myrsky ja kuudes hurrikaani. Voimakkaimmillaan se oli alimmassa hurrikaaniluokassa Saffirin–Simpsonin hurrikaaniasteikolla, se heikkeni välillä trooppiseksi myrskyksi mutta voimistui uudelleen hurrikaaniksi.


title: Hurrikaani Leslie

text: Subtrooppinen matalapaine sai nimen Leslie 23. syyskuuta. Siitä puuttui keskileveysasteiden matalapaineille tyypillinen rintamarakenne, mutta toisin kuin merivedestä energiansa saavat trooppiset matalapaineet, se sai pääosan energiastaan ilmakehän barokliinisesta instabiilisuudesta. Siinä oli rengasmainen pilvirakenne ja ympyrää kiertävät tuulet.


title: Hurrikaani Leslie

text: Matalapaine voimistui, ja 29. syyskuuta se määriteltiin trooppiseksi myrskyksi.


title: Hurrikaani Leslie

text: 4. lokakuuta Leslie voimistui hurrikaaniksi. Sen lähestyessä Atlantin länsireunaa Kanadaa ja Yhduysvaltojen pohjoisosia varoteltiin korkeasta aallokosta. Sateet ja kovat tuulet jäivät valtameren puolelle.


title: Hurrikaani Leslie

text: Leslie pyöri pitkään Atlantilla ja jatkoi sitten matkaansa Madeiran yli kohti Portugalia ja Espanjaa.


title: Sotavaunut Euraasian aroilla

text: Sotavaunut Euraasian aroilla ovat toistaiseksi varhaisin havainto maailmassa sotavaunuista eli kaksipyöräisistä rynnäköintiin tarkoitetuista hevosvetoisista kieseistä. Varhaisimmat löydöt niistä on tehty Sintaštan kulttuurin kalmistoista, joissa ne ajoitetaan heti 2000 eaa. jälkeen. Sotavaunut tarvitsivat suitsissa poskilevyt, joiden sisäpinnan terävät nystyrät helpottivat ajajia ohjastamaan hevosparia niin, että vaunuilla voitiin ajaa nopeasti ja samalla kääntyä tehokkaasti eri suuntiin. Suitsien poskilevyjä on löydetty myös Sintaštaa vanhemmasta Potapovkan kulttuurista, vaikka sieltä ei tunneta vielä sotavaunuja. Sotavaunujen käyttö omaksuttiin myös Sintaštaa nuorempaan Petrovkan kulttuuriin, jonka kalmistoista vaunujen jäänteitä tunnetaan myös. Varhaiset sotavaunuhautaukset sijaitsevat Etelä-Uralin ympäristössä aron pohjoisreunalla Euroopan ja Aasian rajalla.


title: Sotavaunut Euraasian aroilla

text: Sotavaunujen keksiminen on perinteisesti sijoitettu Lähi-itään ajalle 1900–1800 eaa. Tälle ajatukselle on nyt varteen otettava haastaja, kun Venäjän ja Kazakstanin aroilta on vuoden 1992 jälkeen löytynyt yhä enemmän hevosvetoisiin sotavaunuihin liittyviä muinaisjäänteitä. Aron ja metsäaron sotavaunulöydöt eivät ole pelkästään vain varhaisten sintaštalaisten hautalöytöjen varassa, vaan niitä tunnetaan myös nuoremmasta Andronovon kulttuuriryhmästä, joka levittäytyi itään arolle ja siitä etelään sen puoliaavikolle. Kulttuuriryhmän laajan alueen eri puolilta tunnetaan sotavaunuista kertovia muinaislöytöjä. Tällaisia ovat savesta valmistetut pienoismallit, luusta valmistetut suitsien poskilevyt, kalliopiirrokset hevosvaunuista Kazakstanissa ja Keski-Aasiassa, sekä yhdestä keraamisen astian kylkeen tehdystä piirroksesta. Arolla tunnetaan varsinaiset sotavaunut toistaiseksi vain hautalöytöinä. Aron muut nautojen tai hevosten vetämät kulkuvälineet olivat raskaita nelipyöräisiä rattaita. Niistä on paljon enemmän esinetodisteita, mikä kertoo pitkästä perinteestä käyttää hyväkseen hevosia, nautoja ja kameleita arjen askareissa. Juuri näillä seuduilla otaksutaan tapahtuneen hevosen kesyttäminen.


title: Sotavaunut Euraasian aroilla

text: Uudet sotavaunut olivat ylivoimaisia taisteluissa jalkaväkeä vastaan, ja siksi uusi sotataktiikka levisi nopeasti aroilta itään yli Aasian kohti Kiinaa ja Intian niemimaata sekä kaakkoon kohti Lähi-itää ja Kaakkois-Eurooppaa. Jo 1500 eaa. suuria määriä sotavaunuja käytettiin Kaakkois-Euroopassa, Egyptissä, Intian niemimaalla ja viimeistään 1200 eaa. myös Kiinassa.


title: Sotavaunut Euraasian aroilla

text: Monista aron ja metsäaron kivikauden, pronssikauden ja rautakauden haudoista on löydetty pieniä savesta valmistettuja nelipyöräisiä kärryjä, joita vetivät savesta muotoillut eläimet. Näitä tunnetaan jo 3. vuosituhannelta eaa. ja erilaisia pienoismalleja jätettiin hautoihin vielä rautakaudella skyyttien aikana. Vaunut kehittyivät kuitenkin eteenpäin, kun Kamylkiassa oli hautaan laitettu kaksi pyörää sekä kaksipyöräisen vaunun pienoismalli.


title: Sotavaunut Euraasian aroilla

text: Aron kallioissa ja kivissä on siellä täällä kalliopiirroksia hevosvetoisista vaunuista. Useimmat niistä esittävät nelipyöräisiä vaunuja, mutta piirroksissa on myös kaksipyöräisten vaunujen kuvia. Monet kuvista arvellaan andronovolaisten paimenten tekemiksi, vaikka piirroksia ei voi ajoittaa. Kalliopiirroksia löytyy muun muassa Sary-Arkasta, Moinkumysta, Dzhambulin kaupungista ja Balhašista, myös Tamgaly-Karatausta eteläisestä Kazakstanista, Smagulista, Moinakista ja Talapty-1:stä itäisestä Kazakstanista, Saymaly-Tashista Tienšanin vuoristosta, sekä Kopalista, Tekke-Tashista ja Akdzhilgasta Pamirin alueelta.


title: Sotavaunut Euraasian aroilla

text: Umpilautaiset pyörät olivat hyvin kestäviä, mutta myös hyvin painavia. Ensimmäinen tekninen parannus tapahtui, kun pyörät ryhdyttiin valmistamaan vanteesta, jota tukivat sisältäpäin H-kirjaimen muotoon keskenään yhdistetyt 3–4 puolaa ("cross-bar wheel"). Pisin lautamainen puola toimi vanteen halkaisijana, ja siinä oli akselin navalle tehty reikä. Halkaisijaan kiinnitettiin navan kummallekin puolelle kohtisuoraan poikittaiset laudat, jotka tukivat vannetta kummastakin päästään. Nämä vaunut eivät olleet varsinaisia sotavaunuja, vaikka niistäkin tunnetaan kaksipyöräisiä versioita. Seuraava parannus oli, kun pyörän navan ja vanteen väliin kiinnitettiin puolat säteittäisesti. Kevein rakenne saavutettiin aluksi kiinnittämällä halkaisijaltaan puolimetriseen pyörään ristikkäin lautamaiset puolat. Myöhemmin pyörän halkaisijaa kasvatettiin ja samalla alettiin käyttää ristilautojen asemasta 6–12 puolaa. Näitä puolapyöräisiä vaunuja kehitettiin todennäköisesti ensimmäisenä arolla, missä heimosodissa tarvittiin sotavaunuihin lisää nopeutta. Myöhemmin, kun vanne onnistuttiin valmistamaan yhdestä taivutetusta puusta, voitiin puolien määrää vähentää neljään. Varhaisimmat esimerkit näistä taivutetuista vanteista on löydetty egyptiläisten sotavaunuista.


title: Sotavaunut Euraasian aroilla

text: Varhaisimmat pyörät, joissa vanne tuettiin napaan puolilla, on löydetty Etelä-Uralin aron sintaštanilaisista hautakammioista ja ne ajoitetaan 2000–1800 eaa. Hautausperinteeseen oli kuulunut laskea vainajan mukaan hautaan myös osa vaunuista ja molemmat hevoset. Vaunujen pyörät työnnettiin haudassa oleviin kuoppiin, jotta ne pysyisivät vierimättä paikoillaan. Kun hautakammion katto myöhemmin romahti, jäivät pyörät lahotessaan hiekan peittoon. Tämä oli tutkijoille onnekas tapahtuma, sillä nyt saatiin pyörän alaosan rakenteesta selvä kuva. Sotavaunujen puuosat jättivät lahotessaan maaperään likajälkiä, joista kaivauksissa ilmeni pyörien alaosan perusrakenteet. Niistä voitiin laskea pyörien halkaisijat ja puolien lukumäärät. Vaikka pyörän rakenteen pääpiirteet tunnetaan, ei niiden tarkkoja mittoja tunneta edelleenkään.


title: Sotavaunut Euraasian aroilla

text: Aron sotavaunujen vanteet oli koottu useasta puuosasta ja niiden halkaisijat vaihtelivat noin 1,0–1,2 metriä. Vanne oli tuettu suoraan akselin napaan käyttäen 10–12 samanlaista puolaa. Esimerkiksi Keski-Kazakstanin Satanin kalmistosta, joka edustaa myöhäisempää vaunujen kehitystä, on voitu mitata joitakin pyörän osien mittoja. Siellä oli vanteeseen koverrettu nelikulmaisia reikiä puolien liittämiseksi ja samalla tavalla oli ilmeisesti toimittu myös navan liitoksissa. Katkaistun puolan poikkileikkauskuviot olivat yleensä suorakulmion tai neliön muotoiset. Reiän vanteen suuntainen pituus oli ollut 3,5–4,5 senttimetriä ja poikittainen leveys 3,0–3,5 senttimetriä, kun vanteet olivat yleensä noin 4 senttimetriä leveät. Vanteiden reiät ja muut puutyöt oli toteutettu pronssityökaluja käyttäen. Näitä olivat ainakin pora, taltta, veitsi ja kirves. Liitokset pysyivät koossa ilman metallinauloja.


title: Sotavaunut Euraasian aroilla

text: Ohjastaja ja matkustajat seisoivat vaunun korissa tai lavetilla. Aron sotavaunujen lavetista tai korista ei ole säilynyt selviä jäänteitä eikä niiden rakennetta tunneta. Muutama sata vuotta myöhemmin egyptiläisten sotavaunut oli rakennettu kevyiksi vain muutamia puuosia yhdistelemällä. Heidän vaununsa oli jopa punottua koriainesta tai nahkaa, mikä teki sotavaunut kevyiksi. Niitä ajettiin seisaaltaan, mikä on merkittävä ero istumalla ajamiseen. Kun ajetaan suurella nopeudella vaunut hyppivät voimakkaasti aron epätasaisella nurmella ja kivikoissa. Vaunujen töyssyt on otettu vastaan taivutetuilla jaloilla. Yleensä sotavaunujen korin takaosa on ollut avoin, jotta vaunun kyytiin on voitu hypätä takaapäin. Näin on todennäköisesti ollut myös aron vaunuissa. Kuten edellä kerrottiin, ei aron vaunujen lavetin rakennetta tunneta. Niitä käytettiin kuitenkin taisteluihin keihäiden ja peitsien kanssa eikä jousien ja nuolien kanssa. Jousitaisteluissa ei taisteltu lähietäisyydellä, joten vaunujen suojaukset olivat kevyitä. Keihästys ja peitsellä taisteleminen vaati lähikontaktia, joten vaunujen korin osat ovat täytyneet olla vahvistettuja.


title: Sotavaunut Euraasian aroilla

text: Keski-Kazakstanista Satanin kalmistosta tutkitun sotavaunun lavettiosa oli 1,2 metriä leveä ja 0,67 metriä syvä vaunun kulkusuunnassa. Tästä myöhäisestä mallista ei voi päätellä aikaisempien sotavaunujen mittoja, mutta tutkijoille se antaa tietoja arojen vaunujen kehityksen suunnasta. Täyttä totuutta vaunujen rakenteesta ei ehkä saada milloinkaan, sillä hautakammiot olivat aina olleen liian ahtaita täysikokoisia vaunuja varten. Niihin laskettiinkin vain joitakin vaunujen osia, kuten pyörät ja vaunu, mutta niistä irrotettiin aisat. Joskus hautaan laskettiin ainoastaan pyörät, jätettiin ne nojaamaan hautakammion seinämiin.


title: Sotavaunut Euraasian aroilla

text: Vaunujen muu rakenne ei ole selvinnyt. Käytännössä voidaan kuitenkin olettaa aisojen ja jonkinlaisten länkien tapaisten varusteiden käyttöä. Vain suitsien poskilevyistä on varmoja esinelöytöjä. Poskilevyt olivat eri kulttuureissa omanlaisensa ja niiden avulla on voitu seurata esimerkiksi sotavaunujen leviämisreittejä.


title: Sotavaunut Euraasian aroilla

text: Jo vuonna 1971 esittivät tutkijat Mary Littauer ja Joost Crouwel, että arojen sotavaunuilla ei voinut suorittaa tehokkaita rynnäkköhyökkäyksiä, sillä maaperä oli siihen liian lumista, pehmeää tai kosteaa, sekä kasvukaudella sen heinä oli liian pitkää. Useimmat tutkjat yhtyvätkin siihen, että arolla on rattailla ajamiseen monia hidasteita. Nämä tekijät ovat myötävaikuttaneet tutkijoiden aiempaan väitteisiin, että sotavaunuilla ei ollut siellä käytännöllistä hyötyä ja että niiden olemassaolon ainoa selitys oli paraatikäyttö tai toisen kulttuurin matkiminen. Kun 1992 löydettiin jäänteet ensimmäisestä sotavaunun pyöristä, tuli ajankohtaiseksi pohtia asiaa uudelleen. Miksi ylipäätään rakentaa sotavaunuja, jos aron vanha perinne arvosti ratsastamista hevosella niin korkealle?


title: Sotavaunut Euraasian aroilla

text: Pronssikauden hevonen oli vielä jalostettunakin nykyhevosta paljon pienempi. Sillä voitiin ratsastaa, jos hevonen oli kyllin vahva, joten raskaasti suojautuneen ja aseistautuneen sotilaan kuljettaminen lyhyitä matkoja oli tavallista. Hevosia oli käytetty paimentamiseen tai metsästykseen, mutta niillä oli käyty myös heimojen välisiä pienimuotoisia sotia jo 4000 eaa. Pienellä hevosella saattoi myös vetää vaunuja ja kaksi hevosta jaksoi vetää niitä myös juosten. Sintaštalaisilla vaikuttaisi olleen eräänlainen sotilaseliitti, joka erikoistui taistelemiseen ja sai siksi hautoihinsa paljon aseita. Heiltä olisi myös voinut onnistua kalliiden sotavaunujen kustantaminen ja siihen soveltuvien hevosten kouluttaminen. Sotilaiden oma koulutus on täytynyt vaatia harjoittelua, koska yhtäaikainen ohjastaminen ja keihään käyttö vaati taitoa. Sotilaseliitti osoitti tarpeensa paikallisen poliittisen tilanteen kärjistyttyä, kun kylmentynyt ja kuivunut ilmasto pienensi hedelmällisten alueiden kokoa ja samalla pakotti asukkaat puolustamaan asuinpaikkojaan alueen muita väestöjä vastaan. Tutkijat ovat tulkinneet, että sotavaunuja oli käytetty vain paikallisesti, mutta sotilaallisia kaukoretkiä niillä ei väitetä tehdyn.


title: Sotavaunut Euraasian aroilla

text: Osa tutkijoista pitävät vaunujen akselileveyttä liian kapeana, jotta niitä olisi voinut käyttää tehokkaasti taistelutilanteissa. Liian kapeaan vaunuun ei mahdu kuin vaununajaja, jonka pitäisi ohjata vauhdikasta kulkuvälinettä ja samalla osallistua myös taisteluihin. Monissa myöhäisissä egyptiläisissä seinämaalauksissa vaunuissa taistelivat ajaja sekä 1–2 taistelijaa. Siksi he ovat hyväksyneet sotavaunuiksi vain riittävän leveät vaunut. Lyhimmäksi sotavaunujen pyörien etäisyydeksi esitetty 1,4–1,5 metriä, kun Lähi-idässä sotavaunuissa pyörien väli oli 1,54–1,80 metriä (noin 1400–1300 eaa.). Pyörien väli vaikuttaa vaunun tasapainoon ja myös vaunun korin leveyteen. Pyörien navat vaativat kumpikin 20 senttimetriä tilaa sekä sisä- että ulkopuolella, jolloin vaunulle jäisi metrin verran tilaa. Siihen tilaan voisi sopia kaksi miestä, mitä pidetään minimivaatimuksena. Sellaiset vaunut, joiden pyörien väli alittaa 1,4 metriä, on määritelty paraati- tai kulkuvaunuiksi, sillä niihin mahtui vain kuljettaja.


title: Sotavaunut Euraasian aroilla

text: David Anthony kritisoi tulkintaa kirjassaan "The Horse, the Wheel, and Language" seuraavasti. Aron vaunuja valmistettiin monilla eripituisilla akseleilla, joiden pyörienvälit vaihtelivat 1,2 metristä 1,6 metriin. Vaikka näitä vaunuja ei ole luokiteltu sotavaunuiksi, on niiden kuljettajat haudattu mukanaan paljon aseita. Hän otaksuu, että aron taistelijat liikkuivat yksin tai pareittain ja heidän aseistuksensa oli keihäs tai peitsi, ja lähitaistelussa myös kirves. Hän vakuuttaa, että ohjastaja olisi voinut aja vaunuja sitomalla egyptiläisten tapaan suitset vyötärölleen ja käyttää molempia käsiään muuhun.


title: Sotavaunut Euraasian aroilla

text: Sotavaunuja on tutkijoiden mukaan käytetty kolmesta syystä. Ensimmäiset sotavaunut olivat riittävän nopeita, jotta niillä voitiin hyökätä kauempaa suoraan taistelun keskelle. Hevosilla on voitu aiheuttaa sekasortoa ja niillä voitiin kaataa taistelijoita kumoon ajamalla näitä päin. Vaunuista on myös heitetty keihäitä molemmille sivustoille jalkaväkeä vastaan. On myös merkkejä peitsien käytöstä. Monet sintaštalaiset haudat sisältävät heittokeihäisen piikivisiä kärkiä ja joskus peitsen holkkikiinnitteisten pronssisia kärkiä. Kolmas tapa käyttää sotavaunuja oli ampua vaunuista nuolia jousella. Tutkijat ovat yksimielisiä siitä, että keihäitä tai peitseä voidaan käyttää 1–2 henkilön vaunuissa. Jousella ampuminen olisi aina vaatinut kuljettajan lisäksi 1–2 henkilöä. Siksi varhaiset vaunut ovat ilmeisesti olleet vahvarakenteisia ja lyhytakselisia keihästysvaunuja, kun taas nuoremmat vaunut olivat olivat pitkäakselisia jousivaunuja. Niillä on ilmeisesti tehty myös vauhdikkaita käännöksiä, mitä ei aron vaunuilla pystytty vielä tekemään, sillä ne saattoivat kaatua.


title: Sotavaunut Euraasian aroilla

text: Sintaštalaisissa ja petrovkalaisissa sotavaunuhautauksissa oli joitakin yhteisiä piirteitä. Haudat oli kaivettu maan alle salvotuilla hirsillä tuettuun kammioon, joka oli sitten peitetty hirsillä, kivillä ja maalla. Haudan päälle oli myös voitu kasata hautakumpu, joita kutsutaan Venäjällä kurgaaneiksi. Sotavaunut oli laskettu haudan pohjalle seisomaan pyörilleen. Joskus pyörät oli kaivettu maahan, jolloin niiden puuosista on jäänyt maahan tunnistettavat likajäljet lahonneista puuosista. Hautaan oli myös uhrattu kaksi rattaita vetävää hevosta. Joskus haudassa oli hevosten koko luuranko, mutta yleistä oli myös vain tiettyjen osien sijoittaminen hautaan. Silloin hevosen pää oli irrotettu kehosta ja jalat on katkaistu polvista, ja jalat oli laitettu siistiin pinoon pään viereen. Vaunujen ajaja, jonka haudasta on todennäköisesti ollut kyse, löytyi kaivauksissa makaamassa rattaiden edessä. Häneltä löytyi aina monipuolinen aseistus. Niihin kuuluivat osa seuraavista aseista: pronssitikari, pronssikirves, pitkä jousi ja nuolia, raskas heittokeihäs tai peitsi, sekä kevyempiä keihäitä. Haudasta löytyi säännönmukaisesti myös hevosten suitset, joista löytyivät kuolainten luiset poskilevyt, joiden sisäpinnassa on poskien ihoon painautuvat nystyrät ja jossa oli reiät kuolainten puruosille. Sotavaunut olivat kokonaan puuta, joten ne ovat lahonneet kokonaan. Eräät vaunut ovat säilyneet osittain, mutta yleensä puuosista on jäänyt jäljelle vain mustat likamaajäljet, joista voidaan päätellä joitakin sotavaunujen ominaisuuksia. Toisinaan vaunut ovat kadonneet kokonaan, mutta silloin ei enää puhuta sotavaunuhautauksesta. Osa tutkijoista epäilee, että edellä mainittujen suitsien poskilevyt ovat silloin ainoa vihje muinaisesta sotavaunuhautauksesta.


title: Sotavaunut Euraasian aroilla

text: Tutkijat kiistelevät sintaštalaisten sotavaunuhautojen lukumäärästä. Vaunuista on yleensä jäljellä vain pyörien jättämät likajäljet, joiden tunnistettavuus vaihtelee suuresti. Varovaisimmat tutkijat hyväksyvät 16 varmaa sotavaunuhautausta yhdeksässä sintaštalaisessa ja petrovkalaisessa kalmistossa, sillä niissä on selvästi tunnistettavat pyörien jättämät likamaajäljet. Petrovkan kulttuuri oli samanaikainen varhaisemman Sintaštan kulttuurin kanssa ja sen vaikutusalue sijaitsi heistä itäänpäin (noin 1900–1750 eaa.). Mahdollisia sotavaunuhautauksia tunnetaan myös Potapovkan kulttuurista Samarajoen laaksosta. Luottavaisemmat tutkijat laskevat lukumäärään mukaan myös ne hautaukset, joista löytyy vain pyörille tehdyt pienet kuopat. Nämä tapaukset lisäävät lukumäärää viidellä, mutta jos myös edellä mainitut suitsien poskilevyt hyväksytään mukaan, ei kokonaislukumäärästä ole enää koottua tietoa.


title: Sotavaunut Euraasian aroilla

text: Sotavaunuhautauksia on löytynyt Sintaštan mogilasta seitsemän (käytetään lyhennettä SM, katso alla). Niissä vaunujen pyörävälit olivat 1,4–1,6 metriä (haudat SM-4 ja SM-28) ja 1,2–1,3 metriä (SM-5, SM-12 ja SM-19). Kalmistosta Kammenyi Ambar 5 on löydetty kaksi vaunua (pyörävälit 1,4–1,6 metriä) haudoista 6 ja 8, Krivoje Ozerosta kaksi (hauta 1 ja toinen hauta, pyörävälit 1,2–1,3 metriä), kalmiston Solntse-2 kurgaaneista 4/1, 5/2 ja 11/2, sekä Vetljankan kurgaanista 14/6. Pohjois-Kazakstanissa on Ulyubayn kalmistoissa Kenesin kurgaanissa 3/5 ja Berlik-2 kurgaanissa 2/1 ja 10. Keski-Kazakstanissa Satanin kalmiston kurgaanista 1. Satanissa on pyörien välimatka 1,2–1,45 metriä ja pyörän halkaisija 1,0–1,2 metriä. Petrovkan kulttuurin hautaus Berlykistä tunnetaan kaksi (pyörävälit 1,4–1,6 metriä) sotavaunuhautaa.


title: Sotavaunut Euraasian aroilla

text: Sintašta mogila (SM) on Sintastan asuinpaikalla sijaitseva tasaisen maan kalmisto, josta on tutkittu 40 hautausta. Tutkitut haudat ovat olleet maanalaisia hautakammioita, jotka on rakennettu salvotuista hirsistä ja hauta on katettu hirsikatolla, kivillä ja maa-aineksella. Kalmiston hautakammioissa on ollut runsaasti hauta-antimia ja ne ovat antaneet tutkijoille paljon tietoa sintaštalaisten käsityötaidoista. Erityisen kiinnostavia ovat olleet sotavaunujen jäännökset. Niitä tunnetään täältä seitsemän, mutta ne ovat maatuneet lähes jäljettömiin. Puuosien jättämien likajälkien avulla on niistä kuitenkin voitu kertoa jotain.


title: Sotavaunut Euraasian aroilla

text: Kussakin sotavaunuhaudassa on ollut vain yksi vaunu. Sotavaunuhaudat ovat SM-4 (hauta numero 4), SM-5, SM-12, SM-16, SM-19, SM-28 ja SM-30. Näitä hautauksia pidetään yleisesti vaununkuljettajien hautauksina. Hautakammiossa onkin yleensä löytynyt vaunun kuljettajaksi tulkittu tai kuljettajiksi tulkittuja henkilöitä ja vaunujen kaksi hevosta, jotka sijoitettiin haudassa vaunujen etuosan sivuille.


title: Sotavaunut Euraasian aroilla

text: Kirjallisuudessa tunnetuin hautaus on SM-30, jota käytetään monissa yhteyksissä esimerkkihautana. Hautakammio on ollut 1,8 metriä leveä ja 2,8 metriä pitkä. Hautakammiossa on ollut kerroksia eli alimmainen vaunullinen osasto olisi peitetty puisen lattian alle, johon vainajan jäännökset ja välineet oli sijoitettu. Välikerroksesta on todisteena lattiasta löytyneet kannatintolppien jäänteet sekä välikerroksen romahtamisesta syntyneet jäljet. Hautakammion syvyyttä oli voitu vähentää siten, että sotavaunujen pyörät oli haudattu kahteen kapeaan kaivantoon. Itse vaunuista ei ole jäänyt jäljelle muuta kuin likamaajäljet. Niistä voitiin rekonstruoida pyörien alaosat ja päätellä pyörien halkaisijaksi noin metrin. Metallinauloja ei ollut käytetty ja puupyörät oli valmistettu ainoastaan puuosista ja ne oli koottu joko luu- tai puunauloilla. Tutkijat ovat yksimielisiä, että sintaštalaisten puusepäntaidot olivat aikansa huipputasoa, sillä pyörien on täytynyt kestää vauhdikasta rymistelyä aron epätasaisella alustalla. Vaunun pyörien välinen etäisyys oli ollut 1,1–1,2 metriä, mikä on ollut varsin tavallinen mitta.


title: Sotavaunut Euraasian aroilla

text: Haudasta löytyi ilmeisesti vaunuja vetäneet hevoset. Molempien hevosten pääkallo ja polvista katkaistut jalat makasivat haudan kummassakin etunurkassa siistissä pinossa. Vaununkuljettajan luut sijaitsivat haudan etuosan keskellä oudossa kasassa. Ilmeisesti tämän vuoksi tutkijat ovat sijoittaneet vainajan rekonstruktiossa ylempään osastoon, josta luut ovat myöhemmin pudonneet lattiaan lahonneesta reiästä alakertaan yhdeksi kasaksi. Vainajan aseistukseen kuului 11 piikiven kärkeä, joista 10 kuului jousen nuolille ja yksi mahdollisesti heittokeihääseen. Mukana oli myös pronssinen keihäänkärki, jonka pituus oli 20 senttimetriä. Se on kuulunut raskaaseen heittokeihääseen tai peitseen. Sen holkki on tehnyt kärjen kiinnityksestä niin vahvan, että käyttö peitsenä on ollut turvallista ja tehokasta. Pronssitikarin lisäksi haudasta löytyi molempien hevosten suitsien poskilevyt, jotka ovat sintaštalaista tyyppiä.


title: Sotavaunut Euraasian aroilla

text: Hauta SM-5 on kuuden henkilön yhteishautaus. Heistä kolme olivat miehiä, kaksi naisia ja yksi teini-ikäinen henkilö. Hautaukseen oli uhrattu mukaan kahdeksan hevosta, joiden kallot ja katkaistut jalat on koottu erillisiin kasoihin. Sotavaunun pyörien vanteista ja puolista oli jäännyt likamaajäljet haudan takaosaan. Aseita löytyi pronssitikari, pronssiveitsi, 20 piikivestä valmistettua kärkeä ja neljä suitsien poskilevyä.


title: Sotavaunut Euraasian aroilla

text: Haudassa SM-19 oli mies ja hänen mukaansa uhratut neljän hevosen luut. Haudassa näkyi myös pyöristä jääneet likamaatahrat.


title: Sotavaunut Euraasian aroilla

text: Haudassa SM-28 makasi kahden miehen luut. Hauta oli kaivettaessa ryöstetty, ja jäljellä oli vain kahden hevosen luut ja likamaajäljet kahdesta sotavaunun pyörästä.


title: Sotavaunut Euraasian aroilla

text: Haudasta SM-30 ei ole ajoituksia, mutta muista haudoista on: 1740–1520 eaa. (hauta SM-5), 2200–1650 eea. (SM-19) ja 2400–1970 eaa. (SM-28). Ajoitukset heittelehtivät paljon, mutta ne on hyväksytty sellaisenaan.


title: Sotavaunut Euraasian aroilla

text: Krivojen Ozero on järvi, jonka rannalla sijaitsee sintastalainen kalmistoalue, jossa on monia kurgaaneja. Kurgaanin 9 alla haudassa 1 oli miesvainajan jäännökset. Miehen ikä oli hänen kuollessaan ollut noin 50 vuotta. Hänet haudattiin yhdessä sotavaunujen ja kahden hevosenkallon kanssa. Sotavaunuista oli jäänyt tavallista enemmän likamaajälkiä maahan. Tutkijat ovat voineet nähdä jäljet vaunun alaosasta, akselista, molempien pyörien alaosista, puolista ja akselin toisesta navasta. Hautaan oli laskettu mukaan pronssitikari, taltta, kaksi piikivikärkeä ja neljä suitsien poskilevyä.


title: Sotavaunut Euraasian aroilla

text: Utyovkan kalmisto VI sijaitsee Samarajoen keskijuoksulla ja se liitetään Potapovkan kulttuuriin. Sen kalmistoalueelta tunnetaan kurgaanista 6 kaksi sotavaunuhautausta. Haudassa 4 löydettiin kaksi vainajaa, joista mies oli ollut alle 45-vuotias ja teini-ikäinen henkilö 14–15-vuotias. Heidän mukaansa oli haudattu sotavaunu ja kaksi hevosta. Haudan antimet oli aseteltu sotavaunun lavetin päälle ja vaunusta löydettiin myös kahdesta pyörästä maahan jääneet likamaajäljet. Hauta-antina olivat pronssitikari, taltta ja 9 piikivestä valmistettua nuolen- tai keihäänkärkeä sekä suitsista jääneet neljä poskilevyä.


title: Sotavaunut Euraasian aroilla

text: Haudassa 6 makasi miesvainaja, jolla oli ollut ikää 35–45 vuotta. Haudassa oli myös kaksi hevosenkalloa. Nämä makasivat sotavaunujen lavetin päällä. Haudasta löytyi myös suitsien kolme poskilevyä, pronssitikari, pronssitaltta, pronssitaltta holkilla ja viisi piikivestä valmistettua kärkeä. Jelena Kuzmina mainitsee taltat kertoessaan, että haudoissa on usein ollut sekä puusepän että pronssinvalajan työvälineitä.


title: Sotavaunut Euraasian aroilla

text: Haudoista, joista sotavaunujen jäännöksiä tunnetaan, on saatu uusia radiohiiliajoituksia, ja ne kuuluvat Sintaštan tai Potapovkan kulttuuripiiriin. Sintaštalaisista haudoista on kolme ajoitusta: 1740–1520 eaa. (SM-5), 2200–1650 eaa. (SM-19) ja 2400–1970 eaa. (SM-28), kalmistosta Kammenyi Ambar 5 on yksi ajoitus: 1950–1770 eaa. (kalmisto 2, hauta 8) ja Krivoje Ozerosta yksi: 2270–2030 eaa. (kalmisto 9, hauta 1). Myös Potapovkan kulttuurin sotavaunuhautoja on ajoitettu kolme. Monista haudoista molemmissa kulttuureissa on löytynyt suitsien poskilevyjä, joissa on sisäpuolella terävät nystyrät. Näiden todistusvoima sotavaunuista on heikko, mutta ne viittaavat hevosten voimakkaaseen ohjastuksen tarpeeseen.


title: Ligatuuri (nuottikirjoitus)

text: Ligatuuri tarkoittaa nuottikirjoituksessa samantasoisten nuottien sitomista yhteen kaarella. Keskiaikaisessa nuottikirjoituksessa ligatuuri oli ryhmä nuotteja, jotka muodostivat samalla tavulla laulettavan kuvion.


title: August Kanninen

text: August Kanninen (7. huhtikuuta 1857 Rautalampi – 27. huhtikuuta 1935) oli suomalainen opettaja ja oppikirjojen laatija.


title: August Kanninen

text: August Kannisen vanhemmat olivat maanviljelijä Gabriel Kanninen ja Karoliina Korhonen ja puoliso vuodesta 1892 Iida Huttunen. Kanninen valmistui opettajaksi Jyväskylän seminaarista 1887 ja toimi kansakoulunopettajana vuodesta 1886. Oltuaan kolme vuotta Rautalammilla hän työskenteli opettajana Viitasaarella vuoteen 1923 saakka. Kanninen oli aktiivinen kotiseutu- ja yhdistysmies, hän muun muassa perusti Viitasaarelle Suovanlahden nuorisoseuran ja johti sitä yli 30 vuotta. Kanninen julkaisi useita oppikirjoja, joista otettiin enimmillään toistakymmentä painosta.


title: Ammunnan maailmanmestaruuskilpailut 1978

text: Vuoden 1978 syyskuussa järjestettiin 42. ammunnan maailmanmestaruuskilpailut Soulissa, Etelä-Koreassa. Osanottajia oli 58 maasta Neuvostoliiton johtaman kommunistiblokin boikotoidessa kisoja, sillä kommunistimaat eivät olleet tunnustaneet siihen mennessä Etelä-Koreaa omaksi valtiokseen.


title: Ferdinand Zecca

text: Ferdinand Zecca (19. helmikuuta 1864 Pariisi – 23. maaliskuuta 1947 Saint-Mandé, Val-de-Marne) oli ranskalainen näyttelijä, elokuvaohjaaja ja tuottaja. Hänet tunnetaan yhtenä varhaisen mykkäelokuvan edelläkävijöistä.


title: Ferdinand Zecca

text: Näyttämösuunnittelijan perheeseen syntynyt Zecca aloitti uransa kahvikonserttien esiintyjänä. Hän teki äänityksiä Pathélle ja työskenteli hetken aikaa näyttelijänä Gaumontilla, jolle hän vuonna 1898 teki ensimmäisen elokuvansa "Les Méfaits d’une tête de veau". Samana vuonna Charles Pathé palkkasi Zeccan elokuvien tuotantopäälliköksi ja vuonna 1902 hänestä tuli yhtiön Vincennesin studion johtaja. Vuonna 1903 Zecca siirtyi muutamaksi kuukaudeksi Gaumontille, mutta palasi seuraavana vuonna Pathén uudelle Montreuilin studiolle.


title: Ferdinand Zecca

text: Zecca teki muun muassa uutiselokuvia, komedioita, fantasiaelokuvia kuten "À la conquête de l’air" (1901) ja yhteiskunnallisia melodraamoja kuten "Histoire d’un crime" (1901). Lucien Nonguetin kanssa ohjattua ja Segundo de Chomónin kuvaamaa moniosaista raamattuelokuvaa "La Vie et la passion de notre seigneur Jésus Christ" (1907) pidetään yhtenä varhaisen mykkäelokuvan klassikoista. Zecca oli myös yksi ensimmäisistä elokuvatuottajista, joka valvoi Pathén studioiden toimintaa ja huolehti yhtiön ulkomaantoiminnoista varsinkin Yhdysvalloissa. Palattuaan 1920-luvun alussa Ranskaan hän johti yhtiön Pathé Baby -kotielokuvaosastoa.


title: Otto Rönkä

text: Otto Rönkä (s. 1987) on suomalainen toimittaja ja kirjailija.


title: Otto Rönkä

text: Rönkä on työskennellyt vuodesta 2014 lähtien Ylen urheilutoimituksessa. Syyskuussa 2018 julkaistiin Röngän esikoisteos "E-urheilun käsikirja", joka on ensimmäinen suomenkielinen e-urheilua käsittelevä tietokirja.


title: Otto Rönkä

text: Röngän isä on Yle TV1:n uutisankkuri Matti Rönkä ja äiti Helsingin Sanomien kulttuuritoimittaja ja kirjallisuuskriitikko Suvi Ahola. Hänen siskonsa Reetta Rönkä on suomalainen radiojuontaja ja toimittaja.


title: Gabriel, tule takaisin (vuoden 1979 televisioelokuva)

text: Gabriel, tule takaisin on Mirjam Himbergin ohjaama suomalainen televisioelokuva vuodelta 1979. Se perustuu Mika Waltarin samannimiseen näytelmään, jota on kutsuttu sydämettömäksi komediaksi. Suositusta näytelmästä on tehty useita sovituksia paitsi teattereihin, myös sähköisiin medioihin. Muun muassa Valentin Vaala filmatisoi oman palkitun tulkintansa aiheesta vuonna 1951.


text: Aikakautena on 1940-luvun puoliväli, jolloin liikkeellä oli monenlaista huijaria.


text: Himberg noudattaa televisioelokuvassaan Waltarin alkuperäistekstiä, katso artikkeli Gabriel, tule takaisin. Gabriel on psykopaattisia piirteitä omaava huijari, joka sovittaa kulloisenkin roolinsa ja tarinansa vastaamaan huijaustensa kohteina olevien naisten unelmia. Hän kertoo omistavansa kiinteää omaisuutta ja likvidejä varoja aina sen mukaan, mikä tilanteeseen soveltuu. Hänellä on myös aina jokin syy, miksi hän ei juuri sillä hetkellä pääse varoihinsa käsiksi. Tällä kertaa hän vedättää pikkukaupunkilaisia, verraten varakkaita sisaruksia.


text: Nuorempi sisar, Kristina, on helposti vietävissä. Vanhempi sisar, Ulriika, taasen antaa vedättää itseään, vaikka sisimmässään tajuaa Gabrielin olevan huijari. Tätiensä residenssissä asuva sisarentytär Raili näkee heti Gabrielin todellisen luonteen ja seuraa huvittuneena vierestä tämän järjestämää näytelmää. Raili ja Gabriel liittoutuvat, mutta eivät luota toisiinsa. Ahdasmieliseen pikkukaupunkiin tympääntynyt Raili vie Gabrielin huijaamat huomattavat rahavarat ja karkaa Helsinkiin. Gabriel häipyy vähin äänin mukanaan sisarusten paperikaupan käteiskassa.


text: Kaikesta tapahtuneesta huolimatta Ulriika jää kaipaamaan Gabrielia.


text: IMDB:n mukaan "Gabriel, tule takaisin" sai ensi-iltansa 14. kesäkuuta 1979. Yle Myynti julkaisi teoksen DVD:nä vuonna 2018.


text: Valentin Vaala ohjasi Waltarin näytelmästä teatterielokuvan "Gabriel, tule takaisin" vuonna 1951. Gabrielin roolin tulkitsi Tarmo Manni. Vaala lisäsi juoneen sivuhenkilöitä, kuten Rosa Pakkalan ja aloitti tapahtumat varhaisemmasta vaiheesta, Kristinan ja Gabrielin tapaamisesta Helsingin Stockmannin tavaratalossa. Hän laajensi elokuvansa tapahtumapaikaksi koko pikkukaupungin, jossa Angerit edustavat parempaa väkeä. Himbergin televisioelokuva tapahtuu yhdessä lavastuksessa ja tarinaan ei ole lisätty sivuhahmoja.


text: Näytelmästä "Gabriel, tule takaisin" on tehty myös kaksi muuta televisioelokuvaa, vuosina 1961 ja 1988.


title: J. F. Talviala

text: Johan Fredrik Talviala, sukunimi aik. "Winter" (17. joulukuuta 1884 Jyväskylä – 21. marraskuuta 1946 Forssa) oli suomalainen juristi, Tampereen oikeuspormestari ja kihlakunnantuomari.


title: J. F. Talviala

text: Talvialan vanhemmat olivat kondiittori Klas Viktor Winter ja Hilda Fredrika Lindqvist. Hän pääsi ylioppilaaksi Jyväskylän lyseosta 1904 ja suoritti Helsingin yliopistossa oikeustutkinnon 1907. Talviala sai varatuomarin arvon 1910.


title: J. F. Talviala

text: Talviala oli Tampereen raastuvanoikeuden oikeusneuvosmiehenä 1913–1919, Tampereen oikeuspormestarina 1919–1936 ja Tammelan tuomiokunnan tuomarina vuodesta 1936 alkaen.


title: J. F. Talviala

text: J. F. Talviala oli naimisissa vuodesta 1913 Matilda Lovisa Ingraeuksen kanssa.


title: Ikuiset

text: Ikuiset () ovat Marvel-kustantamon sarjakuvissa esiintyvä kuvitteellinen supervoimaisten ihmisten rotu. He esiintyivät ensimmäisen kerran omassa lehdessään, "Eternals", vuonna 1976. Ikuiset ovat piirtäjä/käsikirjoittaja Jack Kirbyn keksintöä. He ovat jumalvoimaisten celestiaalien koe, jossa alkuihmisten geeneistä luotiin kaksi eri kehityssuuntaa, rauhanomaiset ikuiset ja hirviömäiset deviaanit.


title: Ikuiset

text: Celestiaalien saapuessa noin viisi miljoonaa vuotta sitten maapallolla, he aloittivat kokeensa alkuihmisellä luoden ikuiset ja deviaanit. Ikuiset olivat pitkäikäisiä (mutta eivät kuolemattomia) ihmisen näköisiä olentoja ja heillä oli käytössä kehittynyttä teknologiaa, kun taas deviaanit olivat hirviömäisiä ja genettisesti epävakaita. Ikuiset lisääntyivät hitaasti ja ihmisten kanssa pariutumisesta syntyneet lapset olivat tavallisia ihmisiä. Ainoa poikkeus vaikuttaa olevan Thenan poika Joey Athena. Tästä huolimatta ikuiset ovat aina puolustaneet ihmisiä, erityisesti deviaaneilta.


title: Ikuiset

text: Ikuisten välille syttyi sisällissota, kun osa heistä halusi matkustaa avaruuteen ja orjuuttaa kaikki muut rodut. Sodanhaluisia ikuisia johti Uranos ja rauhanomaisia taas hänen veljensä Kronos (Thanoksen isoisä). Uranoksen johtamat joukot lähtivät Maasta ja perustivat siirtokunnan Uranus-planeetalle. Osa heistä yritti palata Maahan, mutta he joutuivat kriiden hyökkäyksen kohteeksi ja tekivät pakkolaskun Titaniin, Saturnuksen kuuhun, jonne he rakensivat sinne oman siirtokunnan. Samat kriit vangitsivat yhden ikuisen ja tutkittuaan tätä, selvittivät tiensä Maahan ja yrittivät tehdä ihmisillä omia kokeitaan, joiden seurauksena syntyi epäinhimillisten rotu.


title: Eksokomeetta

text: Eksokomeetta on Aurinkokunnan ulkopuolella sijaitseva komeetta. Ensimmäiset eksokomeetat löydettiin vuonna 1987 Beta Pictorisksen ympärillä. 11 tähden ympärillä on löydetty eksokomeettoja.


title: Jonah Hubahamilainen

text: Pyhä Jonah Hubahamilainen (myös Jonas; syntynyt Beth-Asassa Persiassa, kuollut 24. joulukuuta 327) oli munkki, marttyyri ja pyhimys. Hän meni pyhän Barachiuksen kanssa Hubahamiin palvelenaan uskonsa vuoksi vangittuja kristittyjä kuningas Sapor II:n hallitessa, mutta heidät pidätettiin, hakattiin, kidutettiin ja marttyyroitiin koska he olivat kehoittaneet kristittyjä kuolemaan myös marttyyreinä, sekä koska he kieltäytyivät palvomasta aurinkoa, kuuta, tulta ja vettä vangitsijoidensa toimesta. Tarkalleen mies kuoli 24. joulukuuta 327 tulemalla hakatuksi nuijilla, paalu iskettiin hänen vatsaansa ja hänet laitettiin jäätävään lammikkoon, mutta selviten siitä hänen sormensa ja varpaansa leikattiin pois sekä hänet murskattiin kuoliaaksi viinipuristimessa. Hänen muistopäiväänsä vietetään 29. maaliskuuta.


title: Eksoasteroidi

text: Eksoasteroidi on Aurinkokunnan ulkopuolella sijaitseva asteroidi. Kappale (514107) 2015 BZ509 saattaa olla siepattu eksoasteroidi. Vain yksi eksoasteroidi on tunnettu, GD 61-tähden ympärillä.


title: Suomen urheilu 1960

text: Suomen urheilu 1960 käsittelee vuoden 1960 merkittäviä uutisia ja tapahtumia suomalaisessa urheilussa.


title: Suomen urheilu 1960

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1960

text: Erillisellä naisten listalla kuusi parasta olivat:


title: Kuustonen

text: Kuustonen on suomalainen sukunimi. Tunnettuja nimenkantajia ovat:


title: Margit Ravn

text: Margit Ravn (1885–1960) oli norjalainen kirjailija.


title: Margit Ravn

text: Ravnin esikoisteos ilmestyi 1927, kun hän oli 42-vuotias, ja sen jälkeen hän julkaisi kirjan lähes vuosittain vuoteen 1952 asti, paitsi heti sodan jälkeen, jolloin vasta 1947 ilmestyi kaksi kirjaa. Kirjojen tytöt ovat itsenäisiä, ja keskeisinä aiheina ovat ammatti, työ ja itsensä toteuttaminen.


title: Margit Ravn

text: Ravn on kirjoittanut lastenkirjoja ja viihdekirjoja.Lähde:


title: Suomen koulumuseo

text: Suomen koulumuseo oli Tampereella Tammelan kaupunginosassa 1960–1990-luvuilla toiminut museo, joka kertoi suomalaisen koulun kehityksestä muun muassa pienoismallien, tilaan rakennettujen interiöörien ja nukkehahmojen avulla. Museo sijaitsi Tammelan koulun vanhassa osassa.


title: Suomen koulumuseo

text: Koulumuseo sai alkunsa kunnallisneuvos, opettaja Lauri Santamäen aloitteesta. Hän myös pääosin vastasi museon toteutuksesta: kokoelma muodostui lähinnä hänen keräämästään oppimateriaalista, opetusvälineistä ja koulujen pienoismalleista. Museo sijoitettiin Tammelan kansakoulun kellarikerrokseen, ja se vihittiin käyttöön 1. lokakuuta 1960. Näyttelyssä pääsi jäljennösten välityksellä tutustumaan esimerkiksi naantalilaisen munkin Jöns Budden kammioon, Turun keskiaikaiseen luostarikouluun ja Turun akatemian ahtaaseen karsseriin. Aitoa esineistöä edusti muun muassa ensimmäinen Tampereella käytetty kouluhammaslääkärin tuoli.


title: Suomen koulumuseo

text: Koulumuseo toimi aluksi itsenäisenä museona, mutta vuonna 1969 se siirrettiin Tampereen kunnallisen museotoimen alaisuuteen. Museotoimeen kuului koulumuseon lisäksi Hämeen museo, Tampereen teknillinen museo, Tampereen luonnontieteellinen museo ja Tampereen kaupunginmuseo. Niiden kokoelmia alettiin hoitaa ja kartuttaa keskitetysti.


title: Suomen koulumuseo

text: Tampereen kaupunki päätti lakkauttaa koulumuseon 1990-luvun alussa. Nykyään koulumuseon kokoelma on museokeskus Vapriikin hallussa. Se muodostaa oman opetushistoriallisen erilliskokoelmansa, jota ei enää kartuteta. Sitä säilytetään Tampereen museoiden kokoelmakeskuksessa Ruskon teollisuusalueella.


title: Anni Lahe

text: Anni Lahe (s. 1992) on helsinkiläinen poplaulaja ja lauluntekijä. Hän tuli tunnetuksi "Idolsin" kahdeksannelta tuotantokaudelta, jossa hän putosi juuri ennen livelähetysten alkua.


title: Anni Lahe

text: Peruskoulunsa Lahe kävi Munkkiniemen yhteiskoulussa, ja vuonna 2011 hän valmistui Sibelius-lukiosta.


title: Anni Lahe

text: Anni Lahe osallistui "Idolsin" 8. kaudelle, ja koelaulunaan hänellä oli Kasmirin ”Iholla” ja hänen oma kappaleensa ”Maistan sut”. Kartanoviikon jälkeisessä This Is Me -vaiheessa Lahe esitti kappaleensa ”X” ja Top10 Round -vaiheessa Maija Vilkkumaan kappaleen ”Satumaa-tango”, minkä jälkeen hän putosi – juuri ennen ensimmäistä semifinaalia.


title: Koripallon Suomen Cup 2019

text: Koripallon Suomen cup 2019 on 47. kerta, kun koripallon miesten Suomen cup-mestaruudesta pelataan. Cup-kilpailu palasi ohjelmaan vuosien tauon jälkeen: edellisen kerran Suomen parhaat koripallojoukkueet olivat pelanneet cup-mestaruudesta vuoden 2013 Liigacupissa.


title: Koripallon Suomen Cup 2019

text: Kilpailun markkinointimateriaalissa siitä on käytetty myös muotoja Suomen Cup 2018–2019 ja Suomen Cup 2018. Cupin avausottelu pelattiin 30. lokakuuta 2018, ja loppuottelu pelataan 10. maaliskuuta 2019. Kaikille Koripalloliiton alaisissa miesten sarjoissa samalla kaudella pelanneille joukkueille avoimeen cupiin osallistuu 16 joukkuetta.


title: Koripallon Suomen Cup 2019

text: Koripallon Suomen cup-mestaruusmuotoinen turnaus oli järjestetty edellisen kerran vuonna 2013. Tuolloin de facto parhaat suomalaisjoukkueet ratkaisivat LiigaCupin mestaruuden, ja alasarjajoukkueet pelasivat oman Suomen Cup -nimisen turnauksensa. Kaikille Koripalloliiton joukkueille samalla kaudella avoin Suomen cup -mestaruus oli edellisen kerran ratkaistu vuonna 2012.


title: Koripallon Suomen Cup 2019

text: Suomen cupin paluusta uutisoitiin ensimmäisen kerran syyskuussa 2018, jolloin cup-kaavioversioita oli vielä kaksi, koska osallistuvien joukkueiden määrä ei ollut vielä tiedossa. Cupin järjestämistä olivat toivoneet etenkin M1DA:n joukkueet, jotka olivat toivoneet kauteensa lisää otteluita. Cup-suunnitelma esiteltiin miesten I-divisioonan ja naisten Korisliigan seurakokouksissa syyskuun 2018 alussa. I-divisioonan seurakokous päätti cup-kilpailun paluusta jo tulevalle kaudelle, kun naisten seurakokous hyväksyi cupin mutta vasta seuraavasta kaudesta lähtien.


title: Koripallon Suomen Cup 2019

text: Cupiin ilmoittautui 16 joukkuetta: Korisliiga-joukkueet Tampereen Pyrintö, Salon Vilpas ja KTP-Basket, kuusi joukkuetta M1DA:sta, kolme joukketta M1DB:stä ja neljä joukkuetta alueellisista tai muista sarjoista.


title: Koripallon Suomen Cup 2019

text: Osallistuminen Suomen cupiin 2019 oli vapaaehtoista ja avoin kaikille samalla kaudella Koripalloliiton sarjatoimintaan miesten sarjoissa osallistuneille joukkueille. Otteluparit arvottiin, ja kotiedun sai joukkue, jolla siinä vaiheessa oli vähemmän kotiotteluita pelattuna. Kotiottelumäärien oltua tasan myös kotietu arvottiin, samoin arvonta suoritettiin joka tapauksessa välierissä ja loppuottelussa. Ottelusäännöt olivat vastaavat M1DA:n ottelusääntöjen kanssa: ennakkoon vahvimpiin osallistujiin tämä vaikutti etenkin home grown -säännön kautta: käytännössä ulkomaalaispelaajien määrä rajautui kolmeen, kun Korisliigassa määrä oli samalla kaudella neljä.


title: Koripallon Suomen Cup 2019

text: Cupin lopullinen turnauskaavio julkaistiin lokakuussa 2018 osallistuneiden joukkueiden varmistuttua. Cup-kierrosten päivämäärät, joihin mennessä kierros pelattiin, kauden 2018–2019 aikana olivat: ensimmäinen kierros 10. marraskuuta, toinen kierros 10. joulukuuta, kolmas kierros 10. tammikuuta, puolivälierät 31. tammikuuta, välierät 24. helmikuuta ja loppuottelu 10. maaliskuuta. Kaikki joukkueet pelaavat avausottelunsa ensimmäisellä kierroksella, jonka voittajat pelaavat toisiaan vastaan toiselle kierroksella, samoin häviäjät pelaavat kierroksen ottelut keskenään. Kolmannella kierroksella toisen kierroksen voittajapuolen häviäjät ja häviäjäpuolen voittajat pelaavat vastakkain. Näiden otteluiden voittajat kohtaavat seuraavalla kierroksella, puolivälierissä, toisen kierroksen voittajaparien voittajat. Puolivälieristä eteenpäin otteluparien voittajat etenevät välieriin ja näiden voittajat loppuotteluun.


title: Koripallon Suomen Cup 2019

text: Kahden eri sarjatason joukkueen pelatessa keskenään alemman sarjatason joukkueen aloitusviisikon pelaajista kukin pelaaja saa ennen ottelua yrittää kahdesti kolmen pisteen heittoa. Onnistuneiden heittojen pisteiden yhteismäärä lisätään pelaajien henkilökohtaisiin pisteisiin ja ottelun tulokseen lähtötilanteeksi, joka voi näin olla suurimmillaan 30–0. Vastaavanlaista sääntöä oli kokeiltu cupin historiassa jo aikaisemmin, ja sillä pyrittiin loiventamaan sarjatasojen välisiä tasoeroja. Koripallotoimittajien ja lajin seuraajien keskuudessa tasoitussääntö sai kuitenkin osakseen myös paljon negatiivista arvostelua: säännön kuvailtiin halventavan cupin arvoa ja luovan vain keinotekoista lisäjännitystä.


title: Koripallon Suomen Cup 2019

text: Ensimmäinen kierros pelattiin yhtä ottelua lukuun ottamatta 10. marraskuuta 2018 mennessä. Ottelupäivämäärät oli sovittava 21. lokakuuta mennessä. JBA–FoKoPo-ottelu oli ainoa, jossa ei heitetty tasoitusheittoja joukkueiden oltua samalta sarjatasolta. Kierroksen otteluohjelma vahvistettiin 23. lokakuuta, ja kauden ensimmäiseksi cup-otteluksi ajoitettiin 30. lokakuuta pelattu JBA–FoKoPo. Kierroksen otteluista Pyrinnön ja JBA:n kotipelit pelattiin tavallisesta poikenneilla areenoilla. M1DA-joukkue Lahti Basketball sai tasoitusheittojen ansiosta otteluunsa Korisliiga-joukkue KTP-Basketia vastaan 15–0-aloitusedun ja lopulta voitti KTP:n neljällä pisteellä 86–82.


title: Koripallon Suomen Cup 2019

text: Toisella kierroksella ensimmäisen kierroksen voittajat kohtasivat toisensa, samoin häviäjät. Voittajaotteluparien voittajat etenivät suoraan puolivälieriin, ja häviäjäparien häviäjät putosivat cupista. Voittajaparien häviäjät ja häviäjäparien voittajat kohtasivat toisensa kolmannella kierroksella. Otteluajankohdat tuli päättää viimeistään 18. marraskuuta, ja kierroksen oli tarkoitus olla pelattu 10. joulukuuta mennessä.


title: Koripallon Suomen Cup 2019

text: Munkkiniemen Kisapojat pudotti jatkosta sarjatasoa ylempänä pelanneen jyväskyläläisen JBA:n. Kaavion voittajapuolelta M1DB-joukkue Raidersin onnistui voittaa M1DA:n kärkiseura Lahti Basketball ja ikämiesjoukkue Lepin M1DA-joukkue Porvoon Tarmo.


title: Koripallon Suomen Cup 2019

text: Voittajaparien häviäjät ja häviäjäparien voittajat kohtasivat toisensa kolmannella kierroksella.


title: Koripallon Suomen Cup 2019

text: M1DA-kärkijoukkueiden välisessä ottelussa ilman pääsarjakonkareitaan pelannut Lahti Basketball pudotti Bisonsin.


title: Koripallon Suomen Cup 2019

text: Välierissä kohtaavat puolivälierien voittajat.


title: Koripallon Suomen Cup 2019

text: Loppuottelu järjestetään yhteistaloudella, eli ottelun menot ja tulot jaetaan finalistijoukkueiden kesken pl. järjestävän joukkueen omat ottelumyyntituotot. Suomen Koripalloliitto vastaa ottelun akkreditoinnista ja lipunmyynnistä. Voittajajoukkue palkitaan mestaruuspokaalin ja -mitalien lisäksi 70 % määrällä ottelun yhteistuotosta. Vastaavasti hopeamitalistijoukkueen osuus ottelutuotoista on 30 %.


title: The Doctors (vuoden 2016 televisiosarja)

text: The Doctors () on televisioyhtiö SBS:n esittämä eteläkorealainen draamasarja. Sen päärooleissa ovat Kim Rae-won, Park Shin-hye, Yoon Kyun-sang ja Lee Sung-kyung.


title: 60 Parsecs!

text: 60 Parsecs! on Robot Gentlemanin vuonna 2018 julkaisema Steam-peli Windows ja OS X laitteille. Tällä kertaa avaruuteen lähetetyt Astro Citizenit todistavat ihmiskunnan tuhon kun ydinsota alkaa, ja kun yksi aseista on tulossa heidän basea kohti.


title: 60 Parsecs!

text: Pelin alussa sinun täytyy valita yksi viidestä hahmosta kapteeniksi. Kun kapteeni on valittu, kyseisellä hahmolla on 60 sekuntia aikaa saada tarpeeksi tavaroita ja ruokaa koko miehistölle, siis henkilöille jotka ottaa mukaan. Kun 60 sekunttia on kulunut, maassa alkaa sota ja Astro Citizen base räjähtää ja peli alkaa. Nyt kapteenin täytyy tehdä päätöksiä joka päivä kunnes he löytäisivät planeetan laskeutumista varten. Toisin kuin 60 Seconds! Pelissä, tällä ketaa kapteeni voi tehdä, kierrättää tai korjata tavaroita mutta näihin tarvitsee resoursseja joita saa menemällä niitä etsimään.


title: Illalla taas

text: Illalla taas on Anni Lahen kappale, joka julkaistiin 12. lokakuuta 2018.


title: Saila Seppo

text: Saila Seppo (entinen Karvinen; s. 1959) on filosofian tohtori, tekniikan lisensiaatti, kuvataiteilija ja kirjailija.


title: Saila Seppo

text: Suomen Akatemiassa Saila Seppo on toiminut ohjelmapäällikkönä ja johtanut muun muassa ohjelmoitavat materiaalit -tutkimusohjelmaa. Hän toimii myös Business Finlandissa yksikössä Portfolio Management & Platforms. Hänen muita työnantajiaan ovat olleet Kemira, Kansanterveyslaitos ja Aalto-yliopisto.Kemirassa hän toimi ensin tutkijana ja lopuksi johti strategista tutkimusta.Greenbutton Oy on Sepon perustama yritys, joka on toiminut vuodesta 2013 startuppina aivan uusille mikroselluloosasta tehdyille tuotteille.


title: Saila Seppo

text: Kemiran omistamalla Porin titaanidioksiditehtaalla hän kehitti 1980-luvun lopussa mikrokiteisen titaanidioksidin rekisteröidyllä tuotenimellä UV-Titan ja myös fotokatalyyttituotteita. UV-Titanin kysyntä on kasvanut maailmalla erityisesti UV-A- ja UV-B-säteilyn suoja-aineenakuten myös kasvaa fotokatalyytillä tulevaisuudessa. Titaanidioksidikeksintöjen jälkeen hän keksinyt mikroselluloosasta uusia tuotteita


title: Saila Seppo

text: Hänen alaansa ovat abstraktit ekspressionistiset reliefit, jotka on tehty mikroselluloosasta akvarellipaperille. Saila Sepon teoksia oli ensi kerran esillä Helsingissä vuonna 2016. Hän on ollut mukana useissa yksityis- ja ryhmänäyttelyissä.Koulunsa Seppo kävi Vammalan lukiossa Sastamalassa. Hän väitteli vuonna 2003 Itä-Suomen yliopistossa tohtoriksi fysikaalisesta kemiasta ja tutki titaanidioksidia teoreettisesti sekä kokeellisesti. Lisensiaattityössään Aalto-yliopistolla hän tutki lantanoideja kristallografisesti ja termoanalyyttisesti.


title: Saila Seppo

text: Kaunokirjoitusta hän on opiskellut Oriveden opistossa ja Helsingin yliopiston Koulutus- ja kehittämiskeskus Palmeniassa.


title: Maiju Kantele

text: Anna Maria (Maiju) Kantele, vuoteen 1906 Cantell (18. tammikuuta 1860 Koski Hl – 3. maaliskuuta 1948 Helsinki) oli suomalainen opettaja, järjestöaktiivi, suomentaja ja kirjailija.


title: Maiju Kantele

text: Kanteleen vanhemmat olivat kappalainen Otto Magnus Cantell ja Erika Charlotta Lilius. Kantele kävi tyttökoulun 1877 ja valmistui opettajaksi Jyväskylän seminaarista 1883. Valmistuttuaan hän toimi kansakoulunopettajana Helsingissä. Kantele oli Raittiuden ystävien päätoimikunnan jäsen 1890–1894 ja 1896–1899, NMKY:n naiskomitean jäsen vuodesta 1892, Suomen Nuorten Kristillisen Liiton päätoimikunnan jäsen vuodesta 1912, Suomen pyhäkouluyhdistyksen johtokunnan jäsen vuodesta 1914 ja Suomen kirkon seurakuntatyön keskusliiton johtokunnan jäsen 1919–1925.


title: Playbill (kirjasintyyppi)

text: Playbill on Robert Harlingin vuonna 1938 suunnittelema italienne-kirjasintyyppi, jossa on paksut pääteviivat. Se muistuttaa niitä kirjasintyyppejä, joita käytettiin 1800-luvun lopulla muun muassa etsintäkuulutusjulisteissa, ja Playbill onkin tunnetuimpia ns. Villin lännen fonteista. Kirjasintyyppi sopii parhaiten otsikoihin.


title: Antti Valve

text: Antti Jaakko (Jakob) Valve, sukunimi vuoteen 1906 "Wallin" (25. heinäkuuta 1887 Helsinki – 17. joulukuuta 1955 Hämeenlinna) oli suomalainen rehtori ja sanomalehtimies.


title: Antti Valve

text: Valveen vanhemmat olivat vääpeli Sten Anders Wallin ja Maria Wilhelmina Karp.. Hän pääsi ylioppilaaksi Helsingin reaalilyseosta 1907 ja valmistui Helsingin yliopistosta filosofian kandidaatiksi 1912 ja maisteriksi 1916.


title: Antti Valve

text: Valve oli Mikkelin lyseossa vt. lehtorina 1914–1916, Mikkelin tyttökoulun opettajana 1916–1923 sekä Kokkolan suomalaisen yhteislyseon vanhempana lehtorina 1923–1926. Hän oli Hämeenlinnan lyseossa vanhempana lehtorina vuodesta 1926 ja lyseon rehtorina vuodesta 1933. Valve oli Mikkelin Sanomain toimittajana 1918–1923 ja päätoimittajana 1921–1923 sekä Hämeenlinnan kaupungin kansakoulujen tarkastajana 1945–1950 ja Hämeenlinnan kaupunginvaltuuston jäsenenä vuodesta 1946.


title: Antti Valve

text: Antti Valve oli naimisissa vuodesta 1921 Martta Eleonora Ahlqvistin kanssa.